title: 2005/521/EK: Padomes Lēmums (2004. gada 22. novembris) par Pamatnolīguma parakstīšanu starp Eiropas Kopienu un Serbiju un Melnkalni, ar ko nosaka vispārējos principus Serbijas un Melnkalnes dalībai Kopienas programmās

text:
               22.7.2005

               LV

               Eiropas Savienības Oficiālais Vēstnesis

               L 192/28

         PADOMES LĒMUMS
   (2004. gada 22. novembris)
   par Pamatnolīguma parakstīšanu starp Eiropas Kopienu un Serbiju un Melnkalni, ar ko nosaka vispārējos principus Serbijas un Melnkalnes dalībai Kopienas programmās
   (2005/521/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 13., 71., 80., 95., 127., 137., 149., 150., 151., 152., 153., 157., 166., 175., 280. un 308. pantu saistībā ar tā 300. panta 2. punkta pirmās daļas otro teikumu,
   ņemot vērā Komisijas priekšlikumu,
   tā kā:

               (1)(2)

               Komisija Kopienas vārdā ir apspriedusi ar Serbiju un Melnkalni pamatnolīgumu, ar ko nosaka vispārējos principus Serbijas un Melnkalnes dalībai Kopienas programmās.Būtu jāparaksta 2004. gada 4. oktobrī parafētais Nolīgums, paredzot tā noslēgšanu vēlāk,

         IR PIEŅĒMUSI ŠO LĒMUMU.
   Vienīgais pants
   Ar šo Padomes priekšsēdētājs tiek pilnvarots norīkot personu, kas ir tiesīga Eiropas Kopienas vārdā parakstīt Pamatnolīgumu starp Eiropas Kopienu un Serbiju un Melnkalni, ar ko nosaka vispārējos principus Serbijas un Melnkalnes dalībai Kopienas programmās, paredzot tā noslēgšanu vēlāk.

      Briselē, 2004. gada 22. novembrī

            Padomes vārdā –

            priekšsēdētājs

         B. R. BOT

   PAMATNOLĪGUMS
   starp Eiropas Kopienu un Serbiju un Melnkalni, ar ko nosaka vispārējos principus serbijas un Melnkalnes Dalībai Kopienas programmās
   EIROPAS KOPIENA, turpmāk “Kopiena”,
   no vienas puses, un
   SERBIJA UN MELNKALNE,
   no otras puses,
   turpmāk “Līgumslēdzējas puses”,
   TĀ KĀ:

               (1)

               Eiropadome 2002. gada decembrī Kopenhāgenā apstiprināja Rietumbalkānu valstu kā potenciālo kandidātu Eiropas perspektīvu un uzsvēra savu apņemšanos atbalstīt to centienus tuvināties Eiropas Savienībai.

               (2)

               Eiropadome 2003. gada jūnijā Salonikos atzina, ka Stabilizācijas un asociācijas process turpinās veidot kopējo satvaru Rietumbalkānu valstu virzībai uz Eiropu līdz pat to pievienošanās brīdim un atbalstīja “Saloniku Programmu Rietumbalkānu valstīm: ceļā uz Eiropas integrāciju”, kuras mērķis ir turpināt stiprināt privileģētās attiecības starp ES un Rietumbalkānu valstīm, atsaucoties uz paplašināšanās pieredzi.

               (3)

               Saloniku Programma aicināja Rietumbalkānu valstis piedalīties Kopienas programmās un struktūrās saskaņā ar principiem, kas noteikti kandidātvalstu dalībai, ar mērķi iepazīstināt attiecīgās valstis un to iedzīvotājus ar ES politikām un darba metodēm, tādējādi tos ciešāk piesaistot ES un mudinot iesaistīties procesos, kas veicina Eiropas integrāciju.

               (4)

               Serbija un Melnkalne ir izteikusi vēlmi piedalīties vairākās Kopienas programmās.

               (5)

               Īpaši noteikumi un nosacījumi, tostarp finansiālais ieguldījums, saistībā ar Serbijas un Melnkalnes dalību katrā konkrētajā programmā būtu jānosaka nolīgumā starp Eiropas Kopienu Komisiju, kas rīkojas Kopienas vārdā, un Serbijas un Melnkalnes valdību,

         IR VIENOJUŠĀS PAR TURPMĀK IZKLĀSTĪTO.
   1. pants
   Serbija un Melnkalne drīkst piedalīties šādās Kopienas programmās:

               1)

               pašreizējās Kopienas programmās, kuras ir uzskaitītas pielikumā un kurās Serbija un Melnkalne var piedalīties, tiklīdz stājas spēkā šis nolīgums (turpmāk “Nolīgums”);

               2)

               Kopienas programmās, kuras ievieš vai atjauno pēc Nolīguma stāšanās spēkā un kuras ietver sākuma klauzulu, kas paredz Serbijas un Melnkalnes dalību.

         2. pants
   Serbija un Melnkalne sniedz finansiālu ieguldījumu Eiropas Savienības vispārējā budžetā atbilstīgi konkrētām programmām, kurās tā piedalās.
   3. pants
   Serbijas un Melnkalnes pārstāvjiem ir atļauts – kā novērotājiem un saistībā ar jautājumiem, kas attiecas uz Serbiju un Melnkalni, – piedalīties pārvaldības komitejās, kas atbildīgas par to programmu uzraudzību, kurās Serbija un Melnkalne sniedz finansiālu ieguldījumu.
   4. pants
   Uz projektiem un iniciatīvām, ko iesniedz dalībnieki no Serbijas un Melnkalnes, ciktāl tas iespējams, attiecas tie paši attiecīgo programmu nosacījumi, noteikumi un procedūras, ko piemēro dalībvalstīm.
   5. pants
   Īpašus noteikumus un nosacījumus saistībā ar Serbijas un Melnkalnes dalību katrā konkrētajā programmā, jo īpaši maksājamo finanšu ieguldījumu, noteiks nolīgumā, ko saprašanās memoranda veidā noslēdz starp Komisiju, kas rīkojas Kopienas vārdā, un Serbijas un Melnkalnes valdību.
   Ja Serbija un Melnkalne iesniedz pieteikumu Kopienas ārējai palīdzībai, pamatojoties uz Padomes Regulu (EK) Nr. 2666/2000 (2000. gada 5. decembris) par palīdzību Albānijai, Bosnijai un Hercegovinai, Horvātijai, Dienvidslāvijas Federatīvajai Republikai un Bijušajai Dienvidslāvijas Maķedonijas Republikai, kā tā grozīta ar Padomes 2001. gada 10. decembra Regulu (EK) Nr. 2415/2001, vai saskaņā ar jebkuru līdzīgu regulu, ar ko paredz Kopienas ārējo palīdzību Serbijai un Melnkalnei un ko varētu pieņemt turpmāk, tad nosacījumus par to, kā Serbija un Melnkalne izmanto Kopienas palīdzību, nosaka finansēšanas nolīgumā.
   6. pants
   Saskaņā ar Kopienas Finanšu regulu saprašanās memorandā paredz, ka finanšu kontroli vai revīzijas veic vai uzrauga Eiropas Komisija, OLAF un Eiropas Kopienu Revīzijas palāta.
   Paredz sīki izstrādātus noteikumus par finanšu kontroli un revīziju, administratīvajiem pasākumiem, sodiem un līdzekļu atgūšanu, kuri ļauj Eiropas Komisijai, OLAF un Revīzijas palātai piešķirt pilnvaras, kas līdzvērtīgas pilnvarām, kas minētajām struktūrām ir attiecībā uz saņēmējiem vai līgumslēdzējiem, kas veic uzņēmējdarbību Kopienā.
   7. pants
   Nolīgumu piemēro uz nenoteiktu laikposmu.
   Katra Līgumslēdzēja puse var denonsēt šo Nolīgumu, iesniedzot rakstisku paziņojumu otrai Līgumslēdzēja pusei. Nolīgums zaudē spēku sešus mēnešus pēc šāda paziņojuma dienas.
   8. pants
   Ne vēlāk kā trīs gadus pēc šā Nolīguma spēkā stāšanās dienas un turpmāk reizi trijos gados abas Līgumslēdzējas puses var pārskatīt šā Nolīguma īstenošanu, pamatojoties uz Serbijas un Melnkalnes faktisko dalību vienā vai vairākās Kopienas programmās.
   9. pants
   Šo Nolīgumu piemēro, no vienas puses, teritorijās, kurās piemēro Eiropas Kopienas dibināšanas līgumu un saskaņā ar minētā līguma nosacījumiem, un, no otras puses, Serbijas un Melnkalnes teritorijā.
   10. pants
   Šis Nolīgums stājas spēkā dienā, kad pa diplomātiskajiem kanāliem saņemts pēdējais rakstiskais paziņojums, kurā viena Līgumslēdzēja puse informē otru, ka tā ir pabeigusi procedūras, lai šis Nolīgums stātos spēkā.
   11. pants
   1.   Nolīgums sagatavots divos eksemplāros angļu, čehu, dāņu, franču, grieķu, holandiešu, igauņu, itāliešu, latviešu, lietuviešu, poļu, portugāļu, slovāku, slovēņu, somu, spāņu, ungāru, vācu, zviedru valodā un Serbijas un Melnkalnes oficiālajā valodā.
   2.   Tiklīdz Eiropas Savienības iestādēm būs pienākums publicēt visus tiesību aktus maltiešu valodā Eiropas Savienības Oficiālajā Vēstnesī, Nolīgums tiks sagatavots arī divos eksemplāros maltiešu valodā.
   3.   Teksts visās valodās ir vienlīdz autentisks.

      Hecho en Bruselas, el veintidós de noviembre del dos mil cuatro.
      V Bruselu dne dvacátého druhého listopadu dva tisíce čtyři.
      Udfærdiget i Bruxelles den toogtyvende november to tusind og fire.
      Geschehen zu Brüssel am zweiundzwanzigsten November zweitausendundvier.
      Kahe tuhande neljanda aasta novembrikuu kahekümne teisel päeval Brüsselis.
      Έγινε στις Βρυξέλλες, στις είκοσι δύο Νοεμβρίου δύο χιλιάδες τέσσερα.
      Done at Brussels on the twenty-second day of November in the year two thousand and four.
      Fait à Bruxelles, le vingt-deux novembre deux mille quatre.
      Fatto a Bruxelles, addi' ventidue novembre duemilaquattro.
      Briselē, divi tūkstoši ceturtā gada divdesmit otrajā novembrī.
      Priimta du tūkstančiai ketvirtų metų lapkričio dvidešimt antrą dieną Briuselyje.
      Kelt Brüsszelben, a kétezer-negyedik év november havának huszonkettedik napján.
      Magħmul fi Brussel fit-tieni u għoxrin jum ta' Novembru tas-sena elfejn u erbgħa.
      Gedaan te Brussel, de tweeëntwintigste november tweeduizendvier.
      Sporządzono w Brukseli dnia dwudziestego drugiego listopada roku dwutysięcznego czwartego.
      Feito em Bruxelas, em vinte e dois de Novembro de dois mil e quatro.
      V Bruseli dvadsiatehodruhého novembra dvetisícštyri.
      V Bruslju, dvaindvajsetega novembra leta dva tisoč štiri.
      Tehty Brysselissä kahdentenakymmenentenätoisena päivänä marraskuuta vuonna kaksituhattaneljä.
      Som skedde i Bryssel den tjugoandra november tjugohundrafyra.
      Састављено у Бриселу, дана 22.11.2004.

         Por la Comunidad Europea
         Za Evropské společenstvi
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Τια τηυ Ευρωπαϊκή Κοιυότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar
         За Европску заједницу

         За Савет министара Србије и Ирне Горе

   PIELIKUMS
   NOLĪGUMA 1. PANTĀ MINĒTO PAŠREIZĒJO KOPIENAS PROGRAMMU SARAKSTS

               —

               Diskriminācijas apkarošana (2001–2006) (1)

               —

               Sociālās atstumtības apkarošana (2002–2006) (2)

               —

               Kopienas rīcība patērētāju aizsardzības politikas atbalstam (2004–2007) (3)

               —

               Kopienas rīcības programma, lai atbalstītu Eiropas līmeņa organizācijas un konkrētas darbības izglītības un apmācības jomā (2004–2006) (4)

               —

               Kopienas rīcības programma, lai veicinātu aktīvu Eiropas pilsonību (2004–2006) (5)

               —

               Kopienas rīcības programma sabiedrības veselības aizsardzības jomā (2003–2008) (6)

               —

               Kultūra 2000 (2000–2006) (7)

               —

               Muita (2003–2007) (8)

               —

                  Daphne II (2004–2008) (9)

               —

                  e-Content Plus (2004–2008) (10)

               —

               e-mācības (2004–2006) (11)

               —

                  Erasmus Mundus (2004–2008) (12)

               —

                  Fiscalis (2003–2007) (13)

               —

               Dzimumu līdztiesība (2001–2006) (14)

               —

                  Hercule (2004–2006) (15)

               —

               Saprātīga enerģija Eiropai (2003–2006) (16)

               —

                  Life (2000–2006) (17)

               —

                  Leonardo da Vinci II (2000–2006) (18)

               —

                  Marco Polo (2003–2010) (19)

               —

                  Media Plus
                   (20)
                  /Media Training
                   (21) (2001–2006)

               —

                  Safer Internet plus (2005–2008) (22)

               —

               Sestā RTD pamatprogramma (2002–2006) (23)

               —

                  Socrates II (2000–2006) (24)

               —

               Jaunatne (2000–2006) (25)

      (1)  Cf. Padomes Lēmums 2000/750/EK (2000. gada 27. novembris), ar ko ievieš Kopienas rīcības programmu diskriminācijas apkarošanai (no 2001. līdz 2006. gadam) (OV L 303, 2.12.2000., 23. lpp.).

      (2)  Cf. Eiropas Parlamenta un Padomes Lēmums Nr. 50/2002/EK (2001. gada 7. decembris) par minimālajām prasībām to saimniecību pārbaudei, kurās tur dzīvniekus, ko izmanto lauksaimniecībā (OV L 10, 12.1.2002., 1. lpp.).

      (3)  Cf. Eiropas Parlamenta un Padomes Lēmums Nr. 20/2004/EK (2003. gada 8. decembris), ar ko izveido vispārēju sistēmu Kopienas rīcību finansēšanai, atbalstot patērētāju aizsardzības politiku no 2004. gada līdz 2007. gadam (OV L 5, 9.1.2004., 1. lpp.).

      (4)  Cf. Eiropas Parlamenta un Padomes Lēmums Nr. 791/2004/EK (2004. gada 21. aprīlis), ar ko izveido Kopienas rīcības programmu, kas vajadzīga, lai atbalstītu Eiropas līmeņa organizācijas un konkrētas darbības izglītības un apmācības jomā (OV L 138, 30.4.2004., 31. lpp.).

      (5)  Cf. Padomes Lēmums 2004/100/EK (2004. gada 26. janvāris), ar ko izveido Kopienas rīcības programmu aktīvas Eiropas pilsonības (sabiedriskās līdzdalības) veicināšanai (OV L 30, 4.2.2004., 6. lpp.).

      (6)  Cf. Eiropas Parlamenta un Padomes Lēmums Nr. 1786/2002/EK (2002. gada 23. septembris) par Kopienas rīcības programmas pieņemšanu sabiedrības veselības aizsardzības jomā (2003–2008) (OV L 271, 9.10.2002., 1. lpp.).

      (7)  Cf. Eiropas Parlamenta un Padomes Lēmums Nr. 508/2000/EK (2000. gada 14. februāris), ar ko izveido programmu “Kultūra 2000” (OV L 63, 10.3.2000., 1. lpp.) un Eiropas Parlamenta un Padomes Lēmums Nr. 626/2004/EK (2004. gada 31. marts), ar ko groza Lēmumu Nr. 508/2000/EK, ar ko izveido programmu “Kultūra 2000” (OV L 99, 3.4.2004., 3. lpp.).

      (8)  Cf. Eiropas Parlamenta un Padomes Lēmums Nr. 253/2003/EK (2003. gada 11. februāris), ar ko pieņem rīcības programmu attiecībā uz Kopienas muitu (Muita 2007) (OV L 36, 12.2.2003., 1. lpp.).

      (9)  Cf. Eiropas Parlamenta un Padomes Lēmums Nr. 803/2004/EK (2004. gada 21. aprīlis), ar ko pieņem Kopienas rīcības programmu (2004–2008), lai novērstu vardarbību pret bērniem, jauniem cilvēkiem un sievietēm un lai aizsargātu upurus un riska grupas (Daphne II programma) (OV L 143, 30.4.2004., 1. lpp.).

      (10)  Vēl nav apstiprināts – Cf. COM (2004) 96 final, 2004/0025 (COD).

      (11)  Cf. Eiropas Parlamenta un Padomes Lēmums Nr. 2318/2003/EK (2003. gada 5. decembris), ar ko pieņem daudzgadu programmu (2004–2006) efektīvai informācijas un komunikāciju tehnoloģiju integrācijai izglītībā un apmācības sistēmās Eiropā (e-mācību programma) (OV L 345, 31.12.2003., 9. lpp.).

      (12)  Cf. Eiropas Parlamenta un Padomes Lēmums Nr. 2317/2003/EK (2003. gada 5. decembris), ar ko izveido programmu, lai veicinātu augstākās izglītības kvalitātes celšanu un starpkultūru saprašanos ar trešo valstu sadarbības palīdzību (Erasmus Mundus) (2004–2008) (OV L 345, 31.12.2003., 1. lpp.).

      (13)  Cf. Eiropas Parlamenta un Padomes Lēmums Nr. 2235/2002/EK (2002. gada 3. decembris), ar ko pieņem Kopienas programmu, lai uzlabotu iekšējā tirgus nodokļu sistēmu darbību (Fiscalis programmu 2003.–2007. gadam) (OV L 341, 17.12.2002., 1. lpp.).

      (14)  Cf. Eiropas Parlamenta un Padomes Lēmums Nr. 2001/51/EK (2000. gada 20. decembris), ar ko izveido Programmu, kura attiecas uz Kopienas pamatstratēģiju dzimumu līdztiesības jomā (2001.–2005.) (OV L 17, 19.1.2001., 22. lpp.).

      (15)  Cf. Eiropas Parlamenta un Padomes Lēmums Nr. 804/2004/EK (2004. gada 21. aprīlis), ar ko izveido Kopienas rīcības programmu, lai sekmētu aktivitātes Kopienas finanšu interešu aizstāvības jomā (Hercule programma) (OV L 143, 30.4.2004., 9. lpp.).

      (16)  Cf. Eiropas Parlamenta un Padomes Lēmums Nr. 1230/2003/EK (2003. gada 26. jūnijs), ar ko pieņem daudzgadu programmu par rīcību enerģijas jomā: “Saprātīga enerģija Eiropai” (no 2003. līdz 2006. gadam) (OV L 176, 15.7.2003., 29. lpp.).

      (17)  Cf. Eiropas Parlamenta un Padomes Regula (EK) Nr. 1655/2000 (2000. gada 17. jūlijs) par Finanšu instrumentu videi (LIFE) (OV L 192, 28.7.2000., 1. lpp.), kurā grozījumi izdarīti Regulu (EK) Nr. 1682/2004 (OV L 308, 5.10.2004., 1. lpp.).

      (18)  Cf. Padomes Lēmums Nr. 1999/382/EK (1999. gada 26. aprīlis), ar ko ievieš Kopienas profesionālās izglītības darbības programmas “Leonardo da Vinci” otro posmu (OV L 146, 11.6.1999., 33. lpp.).

      (19)  Cf. Eiropas Parlamenta un Padomes Regula (EK) Nr. 1382/2003 (2003. gada 22. jūlijs) par Kopienas finansiālās palīdzības piešķiršanu, lai uzlabotu kravu pārvadājumu sistēmas ekoloģiskās īpašības (Marco Polo programma) (OV L 196, 2.8.2003., 1. lpp.).

      (20)  Cf. Kļūdu labojums Padomes Lēmumam Nr. 2000/821/EK (2000. gada 20. decembris) par Eiropas audiovizuālo darbu izstrādes, izplatīšanas un popularizēšanas veicināšanas programmas īstenošanu (MEDIA Plus – Izstrāde, izplatīšana un popularizēšana (2001–2005) (OV L 336, 30.12.2000., 82. lpp.) – (OV L 13, 17.1.2001., 34. lpp.), kurā grozījumi izdarīti ar Eiropas Parlamenta un Padomes Lēmumu Nr. 846/2004/EK (OV L 157, 30.4.2004., 4. lpp.).

      (21)  Cf. Eiropas Parlamenta un Padomes Lēmums Nr. 163/2001/EK (2001. gada 19. janvāris) par to, kā īstenot Eiropas audiovizuālo programmu nozares speciālistiem domāto mācību programmu (MEDIA-Training) (2001–2005) (OV L 26, 27.1.2001., 1. lpp.), kurā grozījumi izdarīti Lēmumu Nr. 845/2004/EK (OV L 157, 30.4.2004., 1. lpp.).

      (22)  Vēl nav apstiprināts – Cf. COM (2004) 91 final, 2004/0023 (COD).

      (23)  Cf. Eiropas Parlamenta un Padomes Lēmums Nr. 1513/2002/EK (2002. gada 27. jūnijs) par Sesto Eiropas Kopienas pamatprogrammu attiecībā uz pētniecības, tehnoloģijas attīstības un izstāžu pasākumiem, kas veicina Eiropas pētniecības telpas izveidi un jauninājumus (no 2002. līdz 2006. gadam) (OV L 232, 29.8.2002., 1. lpp.).

      (24)  Cf. Eiropas Parlamenta un Padomes Lēmums Nr. 253/2000/EK (2000. gada 24. janvāris), ar ko ievieš otro posmu Kopienas darbības programmai izglītības jomā “Socrates” (OV L 28, 3.2.2000., 1. lpp.).

      (25)  Cf. Eiropas Parlamenta un Padomes Lēmums Nr. 1031/2000/EK (2000. gada 13. aprīlis), ar ko izveido Kopienas rīcības programmu “Jaunatne” (OV L 117, 18.5.2000., 1. lpp.).


title: 2006/408/EK: Padomes Lēmums ( 2006. gada 12. jūnijs ), ar ko ieceļ Reģionu komitejas pilntiesīgu locekli no Vācijas

text:
               13.6.2006

               LV

               Eiropas Savienības Oficiālais Vēstnesis

               L 159/14

      PADOMES LĒMUMS

   (2006. gada 12. jūnijs),
   ar ko ieceļ Reģionu komitejas pilntiesīgu locekli no Vācijas
   (2006/408/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Vācijas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK (1), ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un aizstājējus,

               (2)

               pēc Jochen RIEBEL kunga atkāpšanās no amata ir atbrīvojusies Reģionu komitejas pilntiesīga locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku līdz 2010. gada 25. janvārim Reģionu komitejas pilntiesīga locekļa amatā tiek iecelts: Volker HOFF kungs, “Hesenes Federālo un Eiropas lietu ministrs un Hesenes pavalsts pārstāvis Federācijā”, nomainot Jochen RIEBEL kungu.
   2. pants
   Šis lēmums stājas spēkā tā pieņemšanas dienā.

      Luksemburgā, 2006. gada 12. jūnijā

            Padomes vārdā —

            priekšsēdētāja

         U. PLASSNIK

      (1)  OV L 56, 25.2.2006., 75. lpp.


title: 2012/744/ES: Padomes Lēmums, kas pieņemts, vienojoties ar Komisijas priekšsēdētāju ( 2012. gada 28. novembris ), un ar ko ieceļ jaunu Eiropas Komisijas locekli

text:
               4.12.2012

               LV

               Eiropas Savienības Oficiālais Vēstnesis

               L 332/21

         PADOMES LĒMUMS,
   kas pieņemts, vienojoties ar Komisijas priekšsēdētāju
   (2012. gada 28. novembris),
   un ar ko ieceļ jaunu Eiropas Komisijas locekli
   (2012/744/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 246. panta otro daļu,
   ņemot vērā Eiropas Parlamenta atzinumu (1),
   tā kā:

               (1)

               Eiropadome 2010. gada 9. februārī pieņēma Lēmumu 2010/80/ES (2), ar ko ieceļ Eiropas Komisiju uz laiku līdz 2014. gada 31. oktobrim.

               (2)

               Komisijas priekšsēdētājs José Manuel DURÃO BARROSO kungs 2012. gada 16. oktobra vēstulē Padomi informēja, ka John DALLI kungs ir atkāpies no Komisijas locekļa amata un ka šis lēmums ir stājies spēkā nekavējoties.

               (3)

               Saskaņā ar Līguma par Eiropas Savienības darbību 246. panta otro daļu uz atlikušo pilnvaru laiku brīvajā amata vietā, kas radusies atkāpšanās gadījumā, stājas jauns tādas pašas pilsonības loceklis.

               (4)

               Tādēļ būtu jāieceļ jauns Komisijas loceklis,

         IR PIEŅĒMUSI ŠO LĒMUMU.
   1. pants
   Vienojoties ar Komisijas priekšsēdētāju José Manuel DURÃO BARROSO kungu, Padome par Komisijas locekli uz atlikušo pilnvaru laiku līdz 2014. gada 31. oktobrim ieceļ Tonio BORG kungu.
   2. pants
   Šis lēmums stājas spēkā tā pieņemšanas dienā.

      Briselē, 2012. gada 28. novembrī

            Padomes vārdā –

            priekšsēdētājs

         S. ALETRARIS

      (1)  Eiropas Parlamenta 2012. gada 21. novembra atzinums (Oficiālajā Vēstnesī vēl nav publicēts).

      (2)  OV L 38, 11.2.2010., 7. lpp.


title: 2012/839/ES: Eiropas Centrālās bankas Lēmums ( 2012. gada 19. decembris ) par pagaidu pasākumiem, kas saistīti ar Grieķijas Republikas emitētu vai pilnībā garantētu tirgojamu parāda instrumentu atbilstību (ECB/2012/32)

text:
               29.12.2012

               LV

               Eiropas Savienības Oficiālais Vēstnesis

               L 359/74

         EIROPAS CENTRĀLĀS BANKAS LĒMUMS
   (2012. gada 19. decembris)
   par pagaidu pasākumiem, kas saistīti ar Grieķijas Republikas emitētu vai pilnībā garantētu tirgojamu parāda instrumentu atbilstību
   (ECB/2012/32)
   (2012/839/ES)
   EIROPAS CENTRĀLĀS BANKAS PADOME,
   ņemot vērā Līgumu par Eiropas Savienības darbību un jo īpaši tā 127. panta 2. punkta pirmo ievilkumu,
   ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 3.1. panta pirmo ievilkumu, 12.1. pantu, 18. pantu un 34.1. panta otro ievilkumu,
   ņemot vērā 2011. gada 20. septembra Pamatnostādni ECB/2011/14 par Eurosistēmas monetārās politikas instrumentiem un procedūrām (1) un jo īpaši tās I pielikuma 1.6., 6.3.1., 6.3.2. un 6.4.2. sadaļu,
   tā kā:

               (1)

               Saskaņā ar Eiropas Centrālo banku sistēmas un Eiropas Centrālās bankas Statūtu 18.1. pantu Eiropas Centrālā banka (ECB) un dalībvalstu, kuru valūta ir euro, nacionālās centrālās bankas (NCB) var veikt kredītoperācijas ar kredītiestādēm un citiem tirgus dalībniekiem, aizdodot pret atbilstošu nodrošinājumu. Kritēriji, pēc kuriem nosaka nodrošinājuma atbilstību Eurosistēmas monetārās politikas mērķiem, ir noteikti Pamatnostādnes ECB/2011/14 I pielikumā.

               (2)

               Saskaņā ar Pamatnostādnes ECB/2011/14 I pielikuma 1.6. sadaļu ECB Padome jebkurā laikā var mainīt Eurosistēmas monetārās politikas operāciju instrumentus, nosacījumus, kritērijus un procedūras. Saskaņā ar Pamatnostādnes ECB/2011/14 I pielikuma 6.3.1. sadaļu Eurosistēma patur sev tiesības noteikt, vai kāda emisija, emitents, debitors vai garantijas devējs atbilst augstu kredītstandartu prasībām, pamatojoties uz jebkādu informāciju, ko tā varētu uzskatīt par būtisku.

               (3)

               2012. gada 5. marta Lēmums ECB/2012/3 par Grieķijas Republikas emitētu vai pilnībā garantētu tirgojamu parāda instrumentu atbilstību Grieķijas Republikas parāda apmaiņas priekšlikuma kontekstā (2) uz laiku apturēja Eurosistēmas minimālās prasības par kredītspējas slieksni, ko piemēro Grieķijas Republikas emitētiem vai pilnībā garantētiem tirgojamiem parāda instrumentiem, pasludinot tos par atbilstīgiem tik ilgi, kamēr ir spēkā Grieķijas Republikas sniegtais papildu nodrošinājums nacionālajām centrālajām bankām. Ņemot vērā, ka pēc papildu nodrošinājuma sniegšanas izbeigšanas Grieķijas Republikas emitētu vai pilnībā garantētu tirgojamu parāda instrumentu atbilstība vairs netika nodrošināta, ECB Padome pieņēma Lēmumu ECB/2012/14 (3), ar ko no 2012. gada 25. jūlija atcēla Lēmumu ECB/2012/13, tādējādi atzīstot šādus instrumentus par neatbilstošiem.

               (4)

               ECB Padome tagad ņēmusi vērā Eurogrupas pozitīvo novērtējumu politikas pasākumu kopumam, ko veic saistībā ar Otrās ekonomikas korekciju programmas Grieķijai pirmo izvērtēšanu.

               (5)

               ECB Padome šo politikas pasākumu kopumu uzskata par piemērotu, lai Grieķijas Republikas emitētu vai pilnībā garantētu tirgojamu parāda instrumentu kvalitātes standarts būtu pietiekams, lai to uzskatītu par atbilstošu nodrošinājumu Eurosistēmas monetārās politikas operācijām neatkarīgi no jebkāda ārējā kredītnovērtējuma.

               (6)

               Tādēļ ECB Padome nolēmusi atjaunot Grieķijas Republikas emitētu vai pilnībā garantētu tirgojamu parāda instrumentu atbilstību Eurosistēmas monetārās politikas operācijām, šādiem instrumentiem piemērojot diskontus, kas atšķiras no Pamatnostādnes ECB/2011/14 I pielikuma 6.4.2. sadaļā noteiktajiem.

               (7)

               Šis ārkārtas pasākums tiks piemērots uz laiku, līdz ECB Padome uzskatīs, ka atkal kā parasti var tikt piemērots Eurosistēmas atbilstības kritēriju un riska kontroles pasākumu regulējums monetārās politikas operācijām,

         IR PIEŅĒMUSI ŠO LĒMUMU.
   1. pants
   Dažu Pamatnostādnes ECB/2011/14 normu piemērošanas apturēšana un Grieķijas Republikas emitētu vai pilnībā garantētu tirgojamu parāda instrumentu atbilstība
   1.   Pamatnostādnes ECB/2011/14 I pielikuma 6.3.2. sadaļas Eurosistēmas kredītnovērtējuma sistēmas noteikumos tirgojamiem aktīviem izklāstīto Eurosistēmas obligāto kredītspējas prasību piemērošana tiek apturēta attiecībā uz Grieķijas Republikas emitētiem vai pilnībā garantētiem tirgojamiem parāda instrumentiem.
   2.   Grieķijas Republikas emitēti vai pilnībā garantēti tirgojami parāda instrumenti arī turpmāk ir atbilstošs nodrošinājums Eurosistēmas monetārās politikas operāciju nolūkiem, ņemot vērā šā lēmuma pielikumā izklāstītos diskontus.
   3.   Šā lēmuma un Pamatnostādnes ECB/2011/14 pretrunu gadījumā noteicošais ir šis lēmums.
   2. pants
   Stāšanās spēkā
   Šis lēmums stājas spēkā 2012. gada 21. decembrī.

      Frankfurtē pie Mainas, 2012. gada 19. decembrī

            ECB prezidents

         Mario DRAGHI

      (1)  OV L 331, 14.12.2011., 1. lpp.

      (2)  OV L 77, 16.3.2012., 19. lpp.

      (3)  OV L 199, 26.7.2012., 26. lpp.

      PIELIKUMS

         Grieķijas Republikas emitētiem vai pilnībā garantētiem tirgojamiem parāda instrumentiem piemērojamie diskonti

                     Grieķijas valdības obligācijas (GVO)

                     Termiņu grupa

                     Diskonti fiksētas vai mainīgas procentu likmes kuponiem

                     Diskonti nulles kuponiem

                     0–1

                  15,0

                  15,0

                     1–3

                  33,0

                  35,5

                     3–5

                  45,0

                  48,5

                     5–7

                  54,0

                  58,5

                     7–10

                  56,0

                  62,0

                     > 10

                  57,0

                  71,0

                     Valdības garantētas banku obligācijas (VGBO) un valdības garantētas nefinanšu sabiedrību obligācijas

                     Termiņu grupa

                     Diskonti fiksētas vai mainīgas procentu likmes kuponiem

                     Diskonti nulles kuponiem

                     0–1

                  23,0

                  23,0

                     1–3

                  42,5

                  45,0

                     3–5

                  55,5

                  59,0

                     5–7

                  64,5

                  69,5

                     7–10

                  67,0

                  72,5

                     > 10

                  67,5

                  81,0


title: 2005/112/EK: Padomes Lēmums (2005. gada 31. janvāris), ar ko ieceļ amatā vienu Reģionu komitejas locekļa aizstājēju no Spānijas

text:
               9.2.2005

               LV

               Eiropas Savienības Oficiālais Vēstnesis

               L 36/6

      PADOMES LĒMUMS

   (2005. gada 31. janvāris),
   ar ko ieceļ amatā vienu Reģionu komitejas locekļa aizstājēju no Spānijas
   (2005/112/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 263. pantu,
   ņemot vērā Spānijas valdības priekšlikumu,
   tā kā:

               (1)

               Padome 2002. gada 22. janvārī pieņēma Lēmumu 2002/60/EK (1), ar ko iecēla Reģionu komitejas locekļus un viņu aizstājējus.

               (2)

               Pēc Carlos Javier FERNÁNDEZ CARRIEDO kunga atkāpšanās no amata, par ko Padomei paziņots 2004. gada 29. novembrī, ir atbrīvojusies viena Reģionu komitejas locekļa aizstājēja vieta,

         IR PIEŅĒMUSI ŠĀDU LĒMUMU.
   Vienīgais pants
   Ar šo Reģionu komitejas locekļa aizstājēja amatā ieceļ Tomás VILLANUEVA RODRÍGUEZ kungu, Consejero de Economía y Empleo, Comunidad Autónoma de Castilla y Léon, nomainot Carlos Javier FERNÁNDEZ CARRIEDO kungu, uz atlikušo pilnvaru laiku līdz 2006. gada 25. janvārim.

      Briselē, 2005. gada 31. janvārī

            Padomes vārdā —

            priekšsēdētājs

         J. ASSELBORN

      (1)  OV L 24, 26.1.2002., 38. lpp.


               12.8.2016

               LV

               Eiropas Savienības Oficiālais Vēstnesis

               C 294/39

         P8_TA(2014)0073
   Eiropas ombuda ievēlēšana
   Eiropas Parlamenta 2014. gada 16. decembra lēmums par ombuda ievēlēšanu (2014/2092(INS))
   (2016/C 294/10)

      Eiropas Parlaments,

               —

               ņemot vērā Līgumu par Eiropas Savienības darbību un jo īpaši tā 24. panta trešo daļu un 228. pantu,

               —

               ņemot vērā Eiropas Atomenerģijas kopienas dibināšanas līgumu un jo īpaši tā 106.a pantu,

               —

               ņemot vērā Eiropas Parlamenta 1994. gada 9. marta Lēmumu 94/262/EOTK, EK, Euratom par statūtiem un vispārējiem nosacījumiem, kas reglamentē ombuda pienākumu izpildi (1),

               —

               ņemot vērā Reglamenta 219. pantu,

               —

               ņemot vērā uzaicinājumu iesniegt pieteikumus (2),

               —

               ņemot vērā 2014. gada 16. decembra balsojumu,

               1.

               ieceļ Emily O'Reilly, lai tā pildītu Eiropas ombuda pienākumus līdz Parlamenta pašreizējā sasaukuma beigām;

               2.

               prasa Emily O'Reilly dot zvērestu Tiesas priekšā;

               3.

               uzdod tā priekšsēdētājam nodrošināt pielikumā pievienotā lēmuma publicēšanu Eiropas Savienības Oficiālajā Vēstnesī;

               4.

               uzdod tā priekšsēdētājam nosūtīt šo lēmumu Padomei, Komisijai un Tiesai.

      (1)  OV L 113, 4.5.1994., 15. lpp.

      (2)  OV C 293, 2.9.2014., 13. lpp.

      PIELIKUMS
      EIROPAS PARLAMENTA LĒMUMS
      (2014. gada 16. decembris)
      par Eiropas ombuda ievēlēšanu

         (Šā pielikuma teksts šeit nav iekļauts, jo tas atbilst galīgajam aktam – Lēmumam 2014/949/ES, Euratom.)


title: 2012/773/: Padomes Lēmums ( 2012. gada 6. decembris ) par nostāju, kas Eiropas Savienības vārdā jāieņem Stabilizācijas un asociācijas padomē, kura izveidota ar Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Albānijas Republiku, no otras puses, attiecībā uz sociālā nodrošinājuma sistēmu koordinēšanas noteikumu pieņemšanu

text:
               13.12.2012

               LV

               Eiropas Savienības Oficiālais Vēstnesis

               L 340/1

         PADOMES LĒMUMS
   (2012. gada 6. decembris)
   par nostāju, kas Eiropas Savienības vārdā jāieņem Stabilizācijas un asociācijas padomē, kura izveidota ar Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Albānijas Republiku, no otras puses, attiecībā uz sociālā nodrošinājuma sistēmu koordinēšanas noteikumu pieņemšanu
   (2012/773/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 79. panta 2. punkta b) apakšpunktu saistībā ar tā 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Stabilizācijas un asociācijas nolīguma starp Eiropas Kopienām un to dalībvalstīm, no vienas puses, un Albānijas Republiku, no otras puses (1) (“Nolīgums”), 48. pantā ir paredzēts, ka Stabilizācijas un asociācijas padomei ar lēmumu jāievieš noteikumi, lai īstenotu minētajā pantā izklāstītos principus.

               (2)

               Saskaņā ar 1. un 2. pantu 21. protokolā par Apvienotās Karalistes un Īrijas nostāju saistībā ar brīvības, drošības un tiesiskuma telpu, kas pievienots Līgumam par Eiropas Savienību un Līgumam par Eiropas Savienības darbību, un neskarot minētā protokola 4. pantu, minētās dalībvalstis nepiedalās šā lēmuma pieņemšanā, un tām šis lēmums nav saistošs un nav jāpiemēro.

               (3)

               Saskaņā ar 1. un 2. pantu 22. protokolā par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā, un Dānijai tas nav saistošs un nav jāpiemēro.

               (4)

               Ir lietderīgi noteikt nostāju, kas Savienības vārdā ir jāieņem Stabilizācijas un asociācijas padomē attiecībā uz sociālā nodrošinājuma sistēmu koordinēšanas noteikumu pieņemšanu.

               (5)

               Tādēļ Savienības nostājas Stabilizācijas un asociācijas padomē pamatā vajadzētu būt pievienotajam lēmuma projektam,

         IR PIEŅĒMUSI ŠO LĒMUMU.
   1. pants
   Nostājas, kas Eiropas Savienības vārdā jāieņem Stabilizācijas un asociācijas padomē, kura izveidota ar Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Albānijas Republiku, no otras puses, attiecībā uz sociālā nodrošinājuma sistēmu koordinēšanas noteikumu pieņemšanu pamatā ir Stabilizācijas un asociācijas padomes lēmuma projekts, kas pievienots šim lēmumam.
   Savienības pārstāvji Stabilizācijas un asociācijas padomē var vienoties par nelielām izmaiņām minētajā lēmuma projektā, nepieņemot papildu Padomes lēmumu.
   2. pants
   Šis lēmums stājas spēkā tā pieņemšanas dienā.

      Briselē, 2012. gada 6. decembrī

            Padomes vārdā –

            priekšsēdētāja

         S. CHARALAMBOUS

      (1)  OV L 107, 28.4.2009., 166. lpp.

      PROJEKTS
      ES UN ALBĀNIJAS STABILIZĀCIJAS UN ASOCIĀCIJAS PADOMES LĒMUMS Nr. …/…
      (… gada …)
      attiecībā uz sociālā nodrošinājuma sistēmu koordinēšanas noteikumu pieņemšanu
      STABILIZĀCIJAS UN ASOCIĀCIJAS PADOME,
      ņemot vērā Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Albānijas Republiku, no otras puses (1), un jo īpaši tā 48. pantu,
      tā kā:

                  (1)

                  Stabilizācijas un asociācijas nolīgumā starp Eiropas Kopienām un to dalībvalstīm, no vienas puses, un Albānijas Republiku, no otras puses (“Nolīgums”), 48. pantā ir paredzēta Albānijas un dalībvalstu sociālā nodrošinājuma sistēmu koordinēšana un noteikti šādas koordinēšanas principi.

                  (2)

                  Nolīguma 48. pantā ir paredzēts, ka Stabilizācijas un asociācijas padomei ir jāpieņem lēmums, lai īstenotu minētajā pantā izklāstītos principus.

                  (3)

                  Attiecībā uz nediskriminācijas principa piemērošanu ar šo lēmumu nebūtu jāpiešķir nekādas papildu tiesības, ko radītu konkrēti fakti vai notikumi otras Līgumslēdzējas puses teritorijā, ja šādus faktus vai notikumus neņem vērā pirmās Līgumslēdzējas puses tiesību aktos, izņemot tiesības eksportēt konkrētus pabalstus.

                  (4)

                  Piemērojot šo lēmumu, Albānijas darba ņēmēju tiesības uz ģimenes pabalstiem būtu jāsaista ar nosacījumu, ka viņu ģimenes locekļi likumīgi dzīvo kopā ar viņiem dalībvalstī, kurā tie ir nodarbināti. Ja viņu ģimenes locekļi likumīgi dzīvo citā dalībvalstī, piemēro Eiropas Parlamenta un Padomes Regulu (ES) Nr. 1231/2010 (2010. gada 24. novembris), ar ko Regulu (EK) Nr. 883/2004 un Regulu (EK) Nr. 987/2009 attiecina arī uz tiem trešo valstu valstspiederīgajiem, uz kuriem minētās regulas neattiecas tikai viņu valstspiederības dēļ (2). Ar šo lēmumu nebūtu jāpiešķir tiesības uz ģimenes pabalstiem attiecībā uz tiem darba ņēmēja ģimenes locekļiem, kuri dzīvo valstī, kas nav dalībvalsts, piemēram, Albānijā.

                  (5)

                  Regula (ES) Nr. 1231/2010 attiecina Eiropas Parlamenta un Padomes Regulas (EK) Nr. 883/2004 (2004. gada 29. aprīlis) par sociālās nodrošināšanas sistēmu koordinēšanu (3) un Eiropas Parlamenta un Padomes Regulas (EK) Nr. 987/2009 (2009. gada 16. septembris), ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu (4), noteikumu piemērošanu arī uz tiem trešo valstu valstspiederīgajiem, uz kuriem minētās regulas noteikumi neattiecas viņu valstspiederības dēļ vien. Regulā (ES) Nr. 1231/2010 jau ir ietverts to apdrošināšanas periodu summēšanas princips, kurus Albānijas darba ņēmēji dažādās dalībvalstīs ir ieguvuši attiecībā uz tiesībām uz konkrētiem pabalstiem, kā izklāstīts Nolīguma 48. panta 1. punkta pirmajā ievilkumā.

                  (6)

                  Lai veicinātu koordinēšanas noteikumu piemērošanu, iespējams, jānosaka speciāli noteikumi, kas atbilstu Albānijas tiesību aktu īpatnībām.

                  (7)

                  Lai nodrošinātu dalībvalstu un Albānijas sociālā nodrošinājuma sistēmu koordinēšanas raitu norisi, ir jāparedz īpaši noteikumi par sadarbību starp dalībvalstīm un Albāniju, kā arī starp attiecīgo personu un kompetentās valsts iestādi.

                  (8)

                  Lai aizsargātu personas, uz kurām attiecas šis lēmums, un lai nodrošinātu, ka, lēmumam stājoties spēkā, tās nezaudē kādas tiesības, būtu jāpieņem pārejas noteikumi,

            IR PIEŅĒMUSI ŠO LĒMUMU.
      I   DAĻA

         VISPĀRĒJI NOTEIKUMI

      1. pants
      Definīcijas
      1.   Šajā lēmumā:

                  a)

                  “Nolīgums” ir Stabilizācijas un asociācijas nolīgums starp Eiropas Kopienām un to dalībvalstīm, no vienas puses, un Albānijas Republiku, no otras puses;

                  b)

                  “regula” ir Regula (EK) Nr. 883/2004, kā to piemēro Eiropas Savienības dalībvalstīs;

                  c)

                  “īstenošanas regula” ir Regula (EK) Nr. 987/2009;

                  d)

                  “dalībvalsts” ir Eiropas Savienības dalībvalsts;

                  e)

                  “darba ņēmējs” ir:

                              i)

                              dalībvalsts tiesību aktos – persona, kas veic darbību nodarbinātas personas statusā regulas 1. panta a) apakšpunkta nozīmē;

                              ii)

                              Albānijas tiesību aktos – persona, kas veic darbību nodarbinātas personas statusā minēto tiesību aktu nozīmē;

                  f)

                  “ģimenes loceklis” ir:

                              i)

                              dalībvalsts tiesību aktos – ģimenes loceklis regulas 1. panta i) apakšpunkta nozīmē;

                              ii)

                              Albānijas tiesību aktos – ģimenes loceklis minēto tiesību aktu nozīmē;

                  g)

                  “tiesību akti” ir:

                              i)

                              attiecībā uz dalībvalstīm – tiesību akti regulas 1. panta 1. punkta nozīmē, kā to piemēro pabalstiem, uz kuriem attiecas šis lēmums;

                              ii)

                              attiecībā uz Albāniju –tiesību akti, ko Albānijā piemēro pabalstiem, uz kuriem attiecas šis lēmums;

                  h)

                  “pabalsti” ir:

                              —

                              vecuma pensijas,

                              —

                              apgādnieka zaudējuma pabalsti,

                              —

                              pabalsti sakarā ar nelaimes gadījumiem darbā un arodslimībām,

                              —

                              invaliditātes pensijas saistībā ar nelaimes gadījumiem darbā un arodslimībām,

                              —

                              ģimenes pabalsti;

                  i)

                  “eksportējami pabalsti” ir:

                              i)

                              attiecībā uz dalībvalstīm:

                                          —

                                          vecuma pensijas,

                                          —

                                          apgādnieka zaudējuma pabalsti,

                                          —

                                          pabalsti sakarā ar nelaimes gadījumiem darbā un arodslimībām,

                                          —

                                          invaliditātes pensijas saistībā ar nelaimes gadījumiem darbā un arodslimībām;

                                    regulas nozīmē, izņemot īpašus no iemaksām neatkarīgus naudas pabalstus, kas uzskaitīti regulas X pielikumā;

                              ii)

                              attiecībā uz Albāniju – atbilstīgie pabalsti, kas paredzēti Albānijas tiesību aktos, izņemot īpašus no iemaksām neatkarīgus naudas pabalstus, kā izklāstīts šā lēmuma I pielikumā.

            2.   Citiem šajā lēmumā izmantotajiem terminiem ir nozīme, kas tiem piešķirta:

                  a)

                  attiecībā uz dalībvalstīm – regulā un īstenošanas regulā;

                  b)

                  attiecībā uz Albāniju – atbilstīgajos tiesību aktos, kas piemērojami Albānijā.

            2. pants
      Personas, uz kurām attiecas lēmums
      Šis lēmums attiecas uz:

                  a)

                  darba ņēmējiem, kuri ir Albānijas valstspiederīgie un kuri ir vai ir bijuši likumīgi nodarbināti dalībvalsts teritorijā, un uz kuriem attiecas vai ir attiekušies vienas vai vairāku dalībvalstu tiesību akti, un viņu pārdzīvojušajiem tuviniekiem;

                  b)

                  šā panta a) punktā minēto darba ņēmēju ģimenes locekļiem ar noteikumu, ka minētie ģimenes locekļi likumīgi dzīvo vai ir dzīvojuši kopā ar attiecīgo darba ņēmēju šā darba ņēmēja nodarbinātības laikās dalībvalstī;

                  c)

                  darba ņēmējiem, kuri ir kādas dalībvalsts valstspiederīgie un kuri ir vai ir bijuši likumīgi nodarbināti Albānijas teritorijā, un uz kuriem attiecas vai ir attiekušies Albānijas tiesību akti, un viņu pārdzīvojušajiem tuviniekiem; un

                  d)

                  šā panta c) punktā minēto darba ņēmēju ģimenes locekļiem ar noteikumu, ka minētie ģimenes locekļi likumīgi dzīvo vai ir dzīvojuši kopā ar attiecīgo darba ņēmēju šā darba ņēmēja nodarbinātības laikā Albānijā.

            3. pants
      Vienlīdzīga attieksme
      1.   Attiecībā uz pabalstiem 1. panta 1. punkta h) apakšpunkta nozīmē attieksmē pret darba ņēmējiem, kuri ir Albānijas valstspiederīgie un kuri ir likumīgi nodarbināti kādā dalībvalstī, un visiem viņu ģimenes locekļiem, kas likumīgi dzīvo kopā ar viņiem, nedrīkst būt nekāda veida diskriminācijas valstspiederības dēļ salīdzinājumā ar to dalībvalstu valstspiederīgajiem, kurās šie darba ņēmēji ir nodarbināti.
      2.   Attiecībā uz pabalstiem 1. panta 1. punkta h) apakšpunkta nozīmē attieksmē pret darba ņēmējiem, kuri ir dalībvalstu valstspiederīgie un kuri ir likumīgi nodarbināti Albānijā, un visiem viņu ģimenes locekļiem, kas likumīgi dzīvo kopā ar viņiem, nedrīkst būt nekāda veida diskriminācijas valstspiederības dēļ salīdzinājumā ar Albānijas valstspiederīgajiem.
      II   DAĻA

         ATTIECĪBAS STARP DALĪBVALSTĪM UN ALBĀNIJU

      4. pants
      Atteikšanās no noteikumiem par dzīvesvietu
      1.   Eksportējamus pabalstus 1. panta 1. punkta i) apakšpunkta nozīmē, kurus ir tiesīgas saņemt 2. panta a) un c) punktā minētās personas, nesamazina, nepārveido, neaptur, neatsauc vai nekonfiscē, pamatojot ar to, ka pabalsta saņēmējs dzīvo:

                  i)

                  Albānijas teritorijā – attiecībā uz dalībvalsts tiesību aktos paredzētiem pabalstiem; vai

                  ii)

                  dalībvalsts teritorijā – attiecībā uz Albānijas tiesību aktos paredzētiem pabalstiem.

            2.   Darba ņēmēja ģimenes locekļi, kas minēti 2. panta b) punktā, ir tiesīgi saņemt eksportējamus pabalstus 1. panta 1. punkta i) apakšpunkta i) punkta nozīmē tāpat kā tāda darba ņēmēja ģimenes locekļi, kas ir attiecīgās dalībvalsts valstspiederīgais, – ja minētie ģimenes locekļi dzīvo Albānijas teritorijā.
      3.   Darba ņēmēja ģimenes locekļi, kas minēti 2. panta d) punktā, ir tiesīgi saņemt eksportējamus pabalstus 1. panta 1. punkta i) apakšpunkta ii) punkta nozīmē tāpat kā tāda darba ņēmēja ģimenes locekļi, kas ir Albānijas valstspiederīgais, – ja minētie ģimenes locekļi dzīvo dalībvalsts teritorijā.
      III   DAĻA

         DAŽĀDI NOTEIKUMI

      5. pants
      Sadarbība
      1.   Dalībvalstis un Albānija cita citai sniedz visu informāciju par izmaiņām savos tiesību aktos, kas var ietekmēt šā lēmuma īstenošanu.
      2.   Pildot šo lēmumu, dalībvalstu un Albānijas iestādes piedāvā cita citai savus pakalpojumus un rīkojas tā, kā it kā tās īstenotu pašas savus tiesību aktus. Minēto iestāžu sniegtā administratīvā palīdzība parasti ir bez maksas. Tomēr dalībvalstu un Albānijas kompetentās iestādes var vienoties par dažu izdevumu kompensēšanu.
      3.   Pildot šo lēmumu, dalībvalstu un Albānijas iestādes var tieši sazināties cita ar citu un ar attiecīgajām personām vai šo personu pārstāvjiem.
      4.   Lai nodrošinātu šā lēmuma pareizu īstenošanu, iestādēm un personām, uz kurām attiecas šis lēmums, ir pienākums citai citu informēt un sadarboties.
      5.   Personas, uz kurām attiecas šis lēmums, iespējami drīz informē kompetentās dalībvalsts vai Albānijas iestādes, ja pēdējā no minētajām ir kompetentā valsts, un dzīvesvietas dalībvalsts vai Albānijas iestādes, ja pēdējā no minētajām ir dzīvesvietas valsts, par visām tām pārmaiņām saistībā ar viņu pašu vai viņu ģimenes stāvokli, kas ietekmē šo personu tiesības uz pabalstiem saskaņā ar šo lēmumu.
      6.   Ja netiek ievērots 5. punktā noteiktais informēšanas pienākums, tad saskaņā ar valsts tiesību aktiem var piemērot samērīgus pasākumus. Tomēr minētie pasākumi ir līdzvērtīgi tiem, ko saskaņā ar valsts tiesību aktiem piemēro līdzīgās situācijās, un ar tiem pabalsta pieprasītājiem nepadara par neiespējamu vai pārmērīgi neapgrūtina praksē izmantot saskaņā ar šo lēmumu piešķirtās tiesības.
      7.   Dalībvalstis un Albānija var paredzēt, ka valsts noteikumos, ko izmanto, lai pārbaudītu atbilstību pabalstu saņemšanas tiesību nosacījumiem, tiek ņemts vērā fakts, ka pabalsta saņēmēji uzturas vai dzīvo ārpus tās valsts teritorijas, kurā atrodas debitoriestāde. Šādi noteikumi ir samērīgi, nediskriminējoši saistībā ar valstspiederību, un tie ir saskaņā ar šā lēmuma principiem. Šādus noteikumus paziņo Stabilizācijas un asociācijas padomei.
      6. pants
      Administratīvās pārbaudes un medicīniskā izmeklēšana
      1.   Šo pantu piemēro 2. pantā minētajām personām, kuras saņem eksportējamos pabalstus 1. panta 1. punkta i) apakšpunkta nozīmē, kā arī iestādēm, kas ir atbildīgas par šā lēmuma īstenošanu.
      2.   Ja pabalstu saņēmējs vai pieprasītājs, vai minētās personas ģimenes loceklis uzturas vai dzīvo dalībvalsts teritorijā, bet debitoriestāde atrodas Albānijā, vai arī minētā persona uzturas vai dzīvo Albānijā, bet debitoriestāde atrodas dalībvalstī, medicīnisko izmeklēšanu pēc debitoriestādes pieprasījuma veic pabalsta saņēmēja uzturēšanās vai dzīvesvietas iestāde saskaņā ar procedūrām, kas noteiktas tiesību aktos, kurus piemēro minētā iestāde.
      Debitoriestāde paziņo uzturēšanās vietas vai dzīvesvietas iestādei par īpašām prasībām, kas vajadzības gadījumā jāievēro, un par aspektiem, attiecībā uz kuriem būtu jāveic medicīniskā izmeklēšana.
      Uzturēšanās vai dzīvesvietas iestāde nosūta ziņojumu debitoriestādei, kas pieprasīja veikt medicīnisko izmeklēšanu.
      Debitoriestāde patur tiesības pieprasīt pabalsta saņēmēja medicīnisko izmeklēšanu, ko veic tās izvēlēts ārsts, vai nu teritorijā, kurā pabalsta saņēmējs vai pieprasītājs uzturas vai dzīvo, vai valstī, kurā atrodas debitoriestāde. Tomēr pabalsta saņēmēju var aicināt atgriezties debitoriestādes valstī tikai tad, ja viņš var pārvietoties, nekaitējot savam veselības stāvoklim, un ja debitoriestāde sedz transporta un uzturēšanās izdevumus.
      3.   Ja pabalstu saņēmējs vai pieprasītājs, vai minētās perosnas ģimenes loceklis uzturas vai dzīvo dalībvalsts teritorijā, bet debitoriestāde atrodas Albānijā, vai arī minētā persona uzturas vai dzīvo Albānijā, bet debitoriestāde atrodas kādā dalībvalstī, administratīvo pārbaudi pēc debitoriestādes pieprasījuma veic saņēmēja uzturēšanās vietas vai dzīvesvietas iestāde.
      Uzturēšanās vai dzīvesvietas iestāde nosūta ziņojumu debitoriestādei, kas pieprasīja veikt administratīvo pārbaudi.
      Debitoriestāde patur tiesības pieprasīt pabalsta saņēmēja situācijas pārbaudi, ko veic tās izvēlēts speciālists. Tomēr pabalsta saņēmēju var aicināt atgriezties debitoriestādes valstī tikai tad, ja viņš var pārvietoties, nekaitējot savam veselības stāvoklim, un ja debitoriestāde sedz transporta un uzturēšanās izdevumus.
      4.   Viena vai vairākas dalībvalstis un Albānija var vienoties par citiem administratīvajiem noteikumiem, ja tās par to informē Stabilizācijas un asociācijas padomi.
      5.   Atkāpjoties no šā lēmuma 5. panta 2. punktā minētā principa par savstarpēju bezmaksas administratīvo palīdzību, šā panta 2. un 3. punktā minēto pārbaužu faktiskās izmaksas atmaksā tai iestādei, kurai tās uzdeva veikt debitoriestāde, kas tās pieprasīja.
      7. pants
      Nolīguma 126. panta piemērošana
      Nolīguma 126. pantu piemēro gadījumā, ja viena no Pusēm uzskata, ka otra Puse nav izpildījusi 5. un 6. pantā noteiktos pienākumus.
      8. pants
      Speciālie noteikumi par Albānijas tiesību aktu piemērošanu
      Stabilizācijas un asociācijas padome vajadzības gadījumā var šā lēmuma II pielikumā izklāstīt speciālus noteikumus Albānijas tiesību piemērošanai.
      9. pants
      Administratīvās procedūras spēkā esošos divpusējos nolīgumos
      Var turpināt piemērot administratīvās procedūras, kas ietvertas spēkā esošajos divpusējos nolīgumos starp dalībvalsti un Albāniju, ar noteikumu, ka minētās procedūras nelabvēlīgi neietekmē attiecīgo personu tiesības un pienākumus, kas noteikti šajā lēmumā.
      10. pants
      Nolīgumi, kuri papildina šā lēmuma īstenošanas administratīvās procedūras
      Viena vai vairākas dalībvalstis un Albānija var noslēgt nolīgumus, lai papildinātu šā lēmuma īstenošanas administratīvās procedūras, īpaši attiecībā uz krāpniecības un kļūdu novēršanu un apkarošanu.
      IV   DAĻA

         PĀREJAS UN NOBEIGUMA NOTEIKUMI

      11. pants
      Pārejas noteikumi
      1.   Nekādas tiesības saskaņā ar šo lēmumu neiegūst par laikposmu pirms šā lēmuma spēkā stāšanās dienas.
      2.   Ievērojot 1. punktu, tiesības saskaņā ar šo lēmumu iegūst pat tad, ja tās ir saistītas ar apstākļiem, kas radušies pirms dienas, kad tas stājies spēkā.
      3.   Visus pabalstus, kas nav piešķirti vai ir pārtraukti attiecīgās personas valstspiederības vai dzīvesvietas dēļ, pēc attiecīgās personas pieprasījuma piešķir vai atjauno no dienas, kad stājies spēkā šis lēmums, ar noteikumu, ka tiesības, kuras iepriekš ir bijušas par pamatu pabalstu piešķiršanai, nav izmantotas, saņemot vienreizēju maksājumu.
      4.   Ja 3. punktā minēto pieprasījumu iesniedz divos gados no šā lēmuma spēkā stāšanās dienas, tad saskaņā ar šo lēmumu iegūtās tiesības ir spēkā no minētās dienas, un pret attiecīgajām personām nevar vērst nevienas dalībvalsts vai Albānijas tiesību aktus par tiesību zaudēšanu vai ierobežošanu.
      5.   Ja 3. punktā minēto pieprasījumu iesniedz pēc tam, kad beidzies 4. punktā minētais divu gadu laikposms, tiesības, kuras nav zaudētas vai kurām nav termiņa ierobežojuma, ir spēkā no pieprasījuma iesniegšanas dienas, ievērojot jebkurus labvēlīgākus noteikumus, kuri ir paredzēti kādas dalībvalsts vai Albānijas tiesību aktos.
      12. pants
      Šā lēmuma pielikumi
      1.   Šā lēmuma pielikumi ir tā sastāvdaļa.
      2.   Pēc Albānijas vai Eiropas Savienības pieprasījuma pielikumus var grozīt ar Stabilizācijas un asociācijas padomes lēmumu.
      13. pants
      Stāšanās spēkā
      Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

         …, …

               Stabilizācijas un asociācijas padomes vārdā –

               priekšsēdētājs

         (1)  OV L 107, 28.4.2009., 166. lpp.

         (2)  OV L 344, 29.12.2010., 1. lpp.

         (3)  OV L 166, 30.4.2004., 1. lpp.

         (4)  OV L 284, 30.10.2009., 1. lpp.

         I PIELIKUMS

            ALBĀNIJAS ĪPAŠO NO IEMAKSĀM NEATKARĪGO NAUDAS PABALSTU SARAKSTS

         II PIELIKUMS

            SPECIĀLI NOTEIKUMI ALBĀNIJAS TIESĪBU AKTU PIEMĒROŠANAI


title: Padomes Lēmums (ES) 2017/985 (2016. gada 8. augusts), ar ko Portugālei pieprasa veikt pasākumus budžeta deficīta samazināšanai, kuru uzskata par nepieciešamu, lai novērstu pārmērīga budžeta deficīta situāciju

text:
               10.6.2017

               LV

               Eiropas Savienības Oficiālais Vēstnesis

               L 148/42

         PADOMES LĒMUMS (ES) 2017/985
   (2016. gada 8. augusts),
   ar ko Portugālei pieprasa veikt pasākumus budžeta deficīta samazināšanai, kuru uzskata par nepieciešamu, lai novērstu pārmērīga budžeta deficīta situāciju
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 126. panta 9. punktu,
   ņemot vērā Eiropas Komisijas ieteikumu,
   tā kā:

               (1)

               Saskaņā ar Līguma par Eiropas Savienības darbību (LESD) 126. pantu dalībvalstīm jāizvairās no pārmērīga valdības budžeta deficīta.

               (2)

               Stabilitātes un izaugsmes pakta pamatā ir mērķis panākt stabilu valdības finansiālo stāvokli, kas ir veids, kā stiprināt priekšnosacījumus cenu stabilitātei un spēcīgai, ilgtspējīgai izaugsmei, kura ir labvēlīga jaunu darbvietu radīšanai. Stabilitātes un izaugsmes pakts ietver Padomes Regulu (EK) Nr. 1467/97 (1), kas pieņemta, lai veicinātu pārmērīgu vispārējās valdības budžeta deficītu tūlītēju novēršanu.

               (3)

               Saskaņā ar LESD 126. panta 6. punktu Padome 2009. gada 2. decembrī nolēma, ka Portugālē ir pārmērīgs budžeta deficīts, un saskaņā ar LESD 126. panta 7. punktu un Regulas (EK) Nr. 1467/97 3. pantu sniedza ieteikumu novērst pārmērīgo budžeta deficītu ne vēlāk kā līdz 2013. gadam. Pamatojoties uz Portugāles iestāžu finansiālā atbalsta sniegšanas lūgumu, kas bija adresēts Savienībai, dalībvalstīm, kuru valūta ir euro, un Starptautiskajam Valūtas fondam (SVF), Padome Portugālei piešķīra finansiālo atbalstu (2). Starp Komisiju un Portugāles iestādēm 2011. gada 17. maijā tika parakstīts saprašanās memorands par īpašiem ekonomikas politikas nosacījumiem (“saprašanās memorands”). Kopš tā laika Padome, pamatojoties uz LESD 126. panta 7. punktu, ir sniegusi divus jaunus, Portugālei paredzētus ieteikumus (2012. gada 9. oktobrī un 2013. gada 21. jūnijā), ar kuriem pārmērīga budžeta novēršanai noteikto termiņu pagarināja attiecīgi līdz 2014. un 2015. gadam. Abos ieteikumos Padome secināja, ka Portugāle ir veikusi efektīvus pasākumus, taču ir norisinājušies negaidīti nelabvēlīgi ekonomikas notikumi, kas lielā mērā negatīvi ietekmējuši valdības finansiālo stāvokli (3).

               (4)

               Saskaņā ar LESD 126. panta 8. punktu Padome 2016. gada 12. jūlijā nolēma, ka Portugāle nav efektīvi rīkojusies, reaģējot uz Padomes 2013. gada 21. jūnija ieteikumu.

               (5)

               Ja faktiskā informācija atbilstīgi Regulai (EK) Nr. 479/2009 liecina par to, ka iesaistītā dalībvalsts nav novērsusi pārmērīgu budžeta deficītu termiņā, kas noteikts saskaņā ar LESD 126. panta 7. punktu sniegtajā ieteikumā, Padomei būtu nekavējoties jāpieņem lēmums saskaņā ar LESD 126. panta 9. punktu.

               (6)

               Komisija 2016. gada pavasara prognozē paredz mērenu Portugāles ekonomikas atveseļošanos. Paredzēts, ka 2016. gadā reālais IKP pieaugs par 1,5 % (tāpat kā 2015. gadā), ko galvenokārt veicina iekšzemes pieprasījums, ņemot vērā, ka joprojām pastāv liela makroekonomiskā nelīdzsvarotība. Paredzams, ka privātais patēriņš zaudēs dinamiku 2016. gadā, ņemot vērā lielākus netiešos nodokļus un enerģijas cenu inflācijas nelielu palielināšanos. Nav prognozēts, ka vidējā termiņā turpināsies ilglietojuma preču patēriņa liels pieaugums, kas reģistrēts 2015. gada pirmajā pusē, jo tiek prognozēts, ka joprojām augstais bezdarba līmenis un parāda līmenis turpinās palielināt spiedienu uz mājsaimniecību ietaupījumiem. Uzņēmējdarbības investīcijas jau ievērojami palēninājās 2015. gada otrajā pusē, un nav paredzams, ka drīzumā tās sasniegs iepriekšējos izaugsmes rādītājus, neraugoties uz salīdzinoši augsto jaudas izmantojuma rādītāju. Paredzams, ka kopējās investīcijas mazliet palielināsies 2017. gadā, izmantojot ES struktūrfondu atbalstu un uzlabojot finansēšanas nosacījumus. Tiek prognozēts, ka eksporta apjoms palielināsies atbilstoši ārējam pieprasījumam, bet imports joprojām būs lielāks nekā eksports. Tā rezultātā tiek prognozēts, ka neto tirdzniecības ieguldījums IKP pieaugumā saglabāsies nedaudz negatīvs, kaut arī ievērojami mazākā mērā nekā 2015. gadā. Paredzams, ka galvenokārt lielāku netiešo nodokļu dēļ saskaņotā patēriņa cenu indeksa (SPCI) inflācija 2016. gadā pieaugs līdz 0,7 %. Kaut arī kopš pavasara prognozes publicēšanas lejupslīdes riski ir palielinājušies, dati par 2016. gada pirmo ceturksni un provizoriskā informācija par otro ceturksni kopumā apstiprina prognozi atlikušajam gadam.

               (7)

               Komisijas 2016. gada pavasara prognozē ir paredzēts, ka vispārējās valdības budžeta deficīts 2016. gadā samazināsies līdz 2,7 % no IKP. 2016. gada budžeta, kas stājās spēkā 2016. gada 31. martā, mērķis ir deficīts 2,2 % apmērā no IKP, un to apstiprināja 2016. gada stabilitātes programmā. Atšķirība starp valdības mērķi un Komisijas prognozēm ir saistītas ar to, ka Komisijas makroekonomikas scenārijs ir mazāk optimistisks, kas paredz mazākus nodokļu ieņēmumus un lielākus sociālos izdevumus, kā arī ar to, ka Komisijas novērtējums ir piesardzīgāks attiecībā uz dažu konsolidācijas pasākumu ietekmi, jo īpaši attiecībā uz plānotajiem starppatēriņa ietaupījumiem un citiem kārtējiem izdevumiem. Saskaņā ar Komisijas 2016. gada pavasara prognozi vispārējās valdības budžeta deficīts 2017. gadā turpinās samazināties līdz 2,3 % no IKP. Prognozētais uzlabojums lielākoties ir saistīts ar deficītu uzlabojošu vienreizēju darījumu, kurš saistīts ar sagaidāmo Banco Privado Português (BPP) bankas garantijas atgūšanu, kas sasniedz aptuveni 0,25 % no IKP. Ja ņem vērā šā vienreizējā darījuma ietekmi uz budžetu, budžeta deficītam 2017. gadā būtu jāsasniedz 2,6 % no IKP. Pamatojoties uz Komisijas novērtējumu par ieguvumiem no pasākumiem, kas norādīti 2016. gada budžetā un 2016. gada stabilitātes programmā, paredzams, ka saskaņā ar Komisijas 2016. gada pavasara prognozi strukturālais deficīts palielināsies par 0,25 % no IKP gan 2016., gan 2017. gadā.

               (8)

               Valdības vidējā bruto parāda attiecība pret IKP visumā stabilizējās laikposmā no 2013. līdz 2015. gadam, sasniedzot 129,2 % 2013. gadā, 130,2 % 2014. gadā un 129,0 % 2015. gadā. Ņemot vērā ievērojamu parādu samazinošu krājumu plūsmas korekciju 2016. gadā un primāro pārpalikumu, kas tika saglabāts, Komisija 2016. gada pavasara prognozē paredzēja, ka parāda attiecība samazināsies līdz 126 % no IKP 2016. gadā un pēc tam – līdz 124,5 % no IKP 2017. gadā. Nešķiet, ka Portugāle saskarsies ar fiskālā stresa riskiem īstermiņā, lai gan īstermiņa problēmas nav izslēdzamas (problēmas, kas izriet no valsts bruto un neto parāda, bruto finansējuma vajadzībām, starptautisko investīciju bilances saldo, kā arī no ienākumus nenesošu aizdevumu daļas līmeņa un izmaiņām vai banku sistēmas vispārējām kapitāla vajadzībām). Savukārt vidējā termiņā riski šķiet nozīmīgi, ņemot vērā augsto parādu līmeni un parāda attiecības lielo jutīgumu pret iespējamu procentu likmju paaugstināšanu un pret negatīvas nominālās palielināšanās triecieniem. Ilgtermiņā ar nosacījumu, ka tiek pastāvīgi saglabāta atbilstoša strukturālā primārā bilance, risks attiecībā uz ilgtspējību ir zems, ņemot vērā iepriekš īstenotās pensiju reformas.

               (9)

               Saskaņā ar fiskālās politikas pasākumiem, kas veikti 2016. gada budžetā, vispārējās valdības budžeta deficīts 2016. gadā būtu zemāks par 3 % no IKP. Tomēr saskaņā ar Komisijas 2016. gada pavasara prognozi drošības rezerve pret Līgumā noteiktās atsauces vērtības pārsniegšanu ir neliela. Ņemot vērā lielo nenoteiktību par ekonomikas un budžeta situācijas attīstību, budžeta mērķis, kas ieteicams korekcijas gadā, būtu jānosaka tādā līmenī, kas skaidri ir zem Līgumā noteiktās atsauces vērtības, t. i., 3 % no IKP, lai garantētu pārmērīga budžeta deficīta situācijas noturīgu korekciju noteiktajā termiņā.

               (10)

               Saskaņā ar Regulas (EK) Nr. 1467/97 5. pantu savā lēmumā pieprasīt veikt budžeta deficīta samazināšanas pasākumus saskaņā ar LESD 126. panta 9. punktu Padomei ir jāpieprasa, lai dalībvalsts sasniedz gada budžeta mērķus, kuri, pamatojoties uz pieprasījuma pamatā esošo prognozi, atbilst minimālam gada uzlabojumam vismaz 0,5 % apmērā no IKP tās cikliski koriģētajā bilancē, neskaitot vienreizējos un citus pagaidu pasākumus. Tā kā minētais lēmums tiek pieņemts gada otrajā pusē un ņemot vērā pašreizējo Komisijas pavasara prognozi, nemainīga strukturālā bilance 2016. gadā sniegtu pietiekamu drošības rezervi, lai noturīgi novērstu pārmērīgo budžeta deficītu.

               (11)

               Tāpēc, lai veiktu ticamu un ilgtspējīgu korekciju, Portugālei 2016. gadā būtu jāpanāk vispārējās valdības budžeta deficīts 2,5 % apmērā no IKP, kas atbilst nemainīgai strukturālajai bilancei attiecībā uz 2015. gadu. Minētajos budžeta mērķos ņem vērā vajadzību kompensēt fiskālās konsolidācijas otrās kārtas ietekmi uz valsts finansēm, ietekmējot ekonomiku kopumā.

               (12)

               Deficīta mērķī, kas noteikts ierosinātajā korekcijas gaitā, nav iekļauta banku potenciālo atbalsta pasākumu iespējamā tiešā fiskālā ietekme 2016. gada otrajā pusē. Tā iemesls ir tāds, ka pastāv liela nenoteiktība attiecībā uz šo pasākumu efektīvu īstenošanu un statistisko uzskaiti, un attiecīgi arī uz to iespējamo ietekmi uz budžeta deficītu un parādu. Īstenojot jebkādus potenciālus banku nozares atbalsta pasākumus, būtu jācenšas cik vien iespējams samazināt fiskālo ietekmi, lai nodrošinātu parāda atmaksājamību.

               (13)

               Lai sasniegtu ierosinātajā korekcijas gaitā paredzētos budžeta mērķus, papildu konsolidācijas pasākumi, kuru lēstā ietekme ir 0,25 % no IKP 2016. gadā, tika uzskatīti par nepieciešamiem, ņemot vērā strukturālo pasliktināšanos, kas konstatēta Komisijas 2016. gada pavasara prognozē. Konkrēti, Portugālei ir jāīsteno pasākumi, kas iekļauti 2016. gada budžetā, kā arī izdevumu kontroles mehānisms attiecībā uz preču un pakalpojumu publiskajiem iepirkumiem, kas pašlaik ir akcentēts 2016. gada stabilitātes programmā. Šie ietaupījumi būtu jāpapildina ar citiem strukturāla rakstura pasākumiem, kuri būtu vērsti uz ieņēmumiem un kuru mērķis ir palielināt ieņēmumus no netiešajiem nodokļiem, paplašinot nodokļu bāzi un samazinot nodokļu izdevumus. Viens veids tā sasniegšanai būtu joprojām plaši izmantoto samazināto PVN likmju korekcija.

               (14)

               Turklāt Portugālei būtu jāpastiprina strukturālās reformas, lai uzlabotu konkurētspēju un ilgtspējīgu ilgtermiņa izaugsmi saskaņā ar Padomes ieteikumiem, kuri Portugālei tika adresēti saistībā ar Eiropas pusgadu, un jo īpaši tiem, kuri saistīti ar tās pārmērīgās makroekonomiskās nelīdzsvarotības koriģēšanu. Jo īpaši ir vajadzīgi papildu fiskāli strukturāli pasākumi, lai stiprinātu Portugāles publisko finanšu izturētspēju. Pārskatītā Budžeta pamatlikuma un Saistību kontroles likuma savlaicīga un stingra īstenošana, kā arī turpmāki uzlabojumi ieņēmumu iekasēšanā un izdevumu kontrolē var ievērojami palīdzēt sasniegt un saglabāt stabilu fiskālo stāvokli. Portugālei būtu jāiesniedz skaidrs grafiks un jāīsteno pasākumi, lai pilnībā segtu kavētos maksājumus un uzlabotu veselības aprūpes sistēmas efektivitāti, samazinātu pensiju sistēmas atkarību no budžeta pārvietojumiem un nodrošinātu fiskālos ietaupījumus saistībā ar valstij piederošu uzņēmumu pārstrukturēšanu.

               (15)

               Saskaņā ar LESD 126. panta 9. punktu Padome kā daļu no tās lēmuma izdot pieprasījumu saskaņā ar minēto noteikumu var lūgt attiecīgo dalībvalsti iesniegt ziņojumus par korekciju pasākumiem saskaņā ar konkrētu grafiku. Saskaņā ar Regulas (EK) Nr. 1467/97 5. panta 1.a punktu dalībvalstij ziņojumā būtu jānorāda valdības izdevumu un ieņēmumu mērķi un jāprecizē fiskālās politikas pasākumi gan izdevumu, gan ieņēmumu jomā, kā arī informācija par politikas pasākumiem, kas veikti, reaģējot uz konkrētiem Padomes ieteikumiem. Lai atvieglotu šajā lēmumā ietverto ieteikumu īstenošanas termiņa kontroli, kā arī pārmērīgā budžeta deficīta novēršanas termiņa kontroli, Portugālei šāds ziņojums būtu jāiesniedz līdz 2016. gada 15. oktobrim vienlaikus ar tās 2017. gada budžeta plāna projektu.

               (16)

               Tajā pašā termiņā, proti, līdz 2016. gada 15. oktobrim, Portugālei būtu arī jāiesniedz ekonomiskās partnerības programma saskaņā ar Eiropas Parlamenta un Padomes Regulas (ES) Nr. 473/2013 (4) 9. panta 1. punktu un 17. panta 2. punktu. Ekonomiskās partnerības programmā būtu jāapraksta politikas pasākumi un strukturālās reformas, kas ir vajadzīgas, lai nodrošinātu efektīvu un noturīgu pārmērīga budžeta deficīta korekciju, izstrādājot valsts reformu programmu un stabilitātes programmu un pilnībā ņemot vērā Padomes ieteikumus par ekonomikas un nodarbinātības politikas integrēto pamatnostādņu īstenošanu.

               (17)

               Saskaņā ar Regulas (ES) Nr. 473/2013 10. pantu Portugālei būtu arī jāsniedz ziņojums Komisijai un Ekonomikas un finanšu komitejai atbilstoši specifikācijām, kas noteiktas Komisijas Deleģētajā regulā (ES) Nr. 877/2013 (5). Pirmo reizi ziņojums būtu jāiesniedz līdz 2017. gada 15. janvārim un pēc tam – ik pēc trim mēnešiem,

         IR PIEŅĒMUSI ŠO LĒMUMU.
   1. pants
   1.   Portugāle līdz 2016. gadam novērš pašreizējo pārmērīga budžeta deficīta situāciju.
   2.   Portugāle 2016. gadā samazina vispārējās valdības budžeta deficītu līdz 2,5 % no IKP. Šis mērķis neietver banku potenciālo atbalsta pasākumu radīto tiešo ietekmi. Šis uzlabojums vispārējās valdības budžeta deficītā atbilst nemainīgai strukturālajai bilancei attiecībā uz 2015. gadu, pamatojoties uz Komisijas 2016. gada pavasara prognozi. Portugāle izmanto arī visus neparedzētos ieņēmumus, lai paātrinātu deficīta un parāda samazināšanu.
   3.   Papildus ietaupījumiem, kas jau ir iekļauti Komisijas 2016. gada pavasara prognozē, Portugāle pieņem un pilnībā īsteno konsolidācijas pasākumus 0,25 % apmērā no IKP 2016. gadā. Konkrēti, Portugāle pilnībā īsteno konsolidācijas pasākumus, kas iekļauti 2016. gada budžetā, tostarp stabilitātes programmā izcelto papildu izdevumu kontroles mehānismu attiecībā uz preču un pakalpojumu publiskajiem iepirkumiem. Lai īstenotu ieteiktos strukturālos centienus, Portugāle papildina šos ietaupījumus, veicot papildu strukturālus pasākumus.
   4.   Ja īstenotos riski attiecībā uz budžeta plānošanu, Portugāle ir gatava pieņemt turpmākus pasākumus. Fiskālās konsolidācijas pasākumi nodrošina vispārējās valdības bilances stabilu uzlabojumu izaugsmi veicinošā veidā.
   5.   Lai nodrošinātu publiskā sektora finanšu noturīgu uzlabojumu, Portugāle stingri īsteno Budžeta pamatlikumu un Saistību kontroles likumu un vēl vairāk uzlabo ieņēmumu iekasēšanu un izdevumu kontroli. Portugāle iesniedz skaidru grafiku un īsteno pasākumus, lai pilnībā segtu kavētos maksājumus un uzlabotu veselības aprūpes sistēmas efektivitāti, samazinātu pensiju sistēmas atkarību no budžeta pārvietojumiem un nodrošinātu fiskālos ietaupījumus saistībā ar valstij piederošu uzņēmumu pārstrukturēšanu.
   2. pants
   Padome nosaka termiņu līdz 2016. gada 15. oktobrim, līdz kuram Portugāle efektīvi rīkojas un iesniedz Padomei un Komisijai ziņojumu par pasākumiem, kas veikti, reaģējot uz šo lēmumu. Ziņojumā ietver valdības izdevumu un ieņēmumu mērķus un precizē diskrecionāros pasākumus gan izdevumu, gan ieņēmumu jomā, kā arī informāciju par darbībām, kas veiktas saskaņā ar 1. panta 5. punktu.
   3. pants
   Šis lēmums ir adresēts Portugāles Republikai.

      Briselē, 2016. gada 8. augustā

            Padomes vārdā –

            priekšsēdētājs

         M. LAJČÁK

      (1)  Padomes Regula (EK) Nr. 1467/97 (1997. gada 7. jūlijs) par to, kā paātrināt un precizēt pārmērīga budžeta deficīta novēršanas procedūras īstenošanu (OV L 209, 2.8.1997., 6. lpp.).

      (2)  Padomes Īstenošanas lēmums 2011/344/ES (2011. gada 30. maijs) par Savienības finanšu palīdzības piešķiršanu Portugālei (OV L 159, 17.6.2011., 88. lpp.).

      (3)  Visi dokumenti saistībā ar pārmērīga deficīta novēršanas procedūru Portugālē ir atrodami šeit: http://ec.europa.eu/economy_finance/economic_governance/sgp/deficit/countries/portugal_en.htm

      (4)  Eiropas Parlamenta un Padomes Regula (ES) Nr. 473/2013 (2013. gada 21. maijs) par kopīgiem noteikumiem budžeta plānu projektu uzraudzībai un novērtēšanai un pārmērīga budžeta deficīta novēršanai eurozonas dalībvalstīs (OV L 140, 27.5.2013., 11. lpp.).

      (5)  Komisijas Deleģētā regula (ES) Nr. 877/2013 (2013. gada 27. jūnijs), ar ko papildina Eiropas Parlamenta un Padomes Regulu (ES) Nr. 473/2013 par kopīgiem noteikumiem budžeta plānu projektu uzraudzībai un novērtēšanai un pārmērīga budžeta deficīta novēršanai eurozonas dalībvalstīs (OV L 244, 13.9.2013., 23. lpp.).


title: Padomes Lēmums ( 2006. gada 4. decembris ) ar kuru groza Padomes 2000. gada 27. marta Lēmumu, ar ko Eiropola direktoru pilnvaro sākt sarunas par nolīgumiem ar trešām valstīm un ar Eiropas Savienību nesaistītām struktūrām

text:
               19.12.2006

               LV

               Eiropas Savienības Oficiālais Vēstnesis

               C 311/10

      PADOMES LĒMUMS

   (2006. gada 4. decembris)
   ar kuru groza Padomes 2000. gada 27. marta Lēmumu, ar ko Eiropola direktoru pilnvaro sākt sarunas par nolīgumiem ar trešām valstīm un ar Eiropas Savienību nesaistītām struktūrām
   (2006/C 311/02)
   EIROPAS SAVIENĪBAS PADOME,
   ņemot vērā 42. panta 2. punktu, 10. panta 4. punktu un 18. pantu Konvencijā par Eiropas Policijas biroja izveidi (Eiropola Konvencija) (1),
   ņemot vērā Padomes Aktu (1998. gada 3. novembris), ar ko paredz noteikumus, kuri reglamentē Eiropola ārējās attiecības ar trešām valstīm un ar Eiropas Savienību nesaistītām organizācijām (2), un jo īpaši tā 2. pantu,
   ņemot vērā Padomes Aktu (1998. gada 3. novembris), ar ko paredz noteikumus par informācijas saņemšanu Eiropolā no trešām personām (3), un jo īpaši tā 2. pantu,
   ņemot vērā Padomes Aktu (1999. gada 12. marts), ar ko pieņem noteikumus, kuri attiecas uz personas datu nosūtīšanu no Eiropola uz trešām valstīm un citām organizācijām (4), un jo īpaši tā 2. un 3. pantu,
   tā kā:

               (1)

               Operatīvas prasības un vajadzība efektīvi apkarot noziedzību tās organizētās formās, izmantojot Eiropolu, prasa, lai Ķīna un Lihtenšteina tiktu pievienota to trešo valstu sarakstam, ar kurām Eiropola direktors ir pilnvarots sākt sarunas.

               (2)

               Tādēļ būtu jāgroza Padomes 2000. gada 27. marta Lēmums (5),

         IR PIEŅĒMUSI ŠO LĒMUMU.
   1. pants
   Ar šo Padomes 2000. gada 27. marta Lēmumu groza šādi:
   lēmuma 2. panta 1. punktā aiz virsraksta “Trešās valstis” alfabētiskā secībā sarakstā iekļauj šādas valstis:

                  “—

                  Ķīna”;

   un

                  “—

                  Lihtenšteina”.

   2. pants
   Šo lēmumu publicē Eiropas Savienības Oficiālajā Vēstnesī.
   3. pants
   Šis lēmums stājas spēkā nākamajā dienā pēc tā pieņemšanas.

      Briselē, 2006. gada 4. decembrī

            Padomes vārdā —

            priekšsēdētājs

         L. LUHTANEN

      (1)  OV C 316, 27.11.1995., 2. lpp.

      (2)  OV C 26, 30.1.1999., 19. lpp.

      (3)  OV C 26, 30.1.1999., 17. lpp.

      (4)  OV C 88, 30.3.1999., 1. lpp.

      (5)  OV C 106, 13.4.2000., 1. lpp. Lēmumā jaunākie grozījumi izdarīti ar Lēmumu 2005/169/EK (OV L 56, 2.3.2005., 14. lpp.).


title: Komisijas Lēmums ( 2011. gada 29. novembris ), ar ko ieceļ locekļus ekspertu grupai, kas izveidota tehniskām konsultācijām par Programmu skolu apgādei ar augļiem

text:
               30.11.2011

               LV

               Eiropas Savienības Oficiālais Vēstnesis

               C 349/7

         KOMISIJAS LĒMUMS
   (2011. gada 29. novembris),
   ar ko ieceļ locekļus ekspertu grupai, kas izveidota tehniskām konsultācijām par Programmu skolu apgādei ar augļiem
   2011/C 349/05
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Komisijas 2009. gada 18. decembra Lēmumu 2009/986/ES par ekspertu grupas izveidi tehniskām konsultācijām par Programmu skolu apgādei ar augļiem (1) un jo īpaši tā 4. pantu,
   tā kā:

               (1)

               Ar Lēmumu 2009/986/ES Komisija izveidoja neatkarīgu ekspertu grupu un definēja tās uzdevumus un struktūru.

               (2)

               Saskaņā ar Lēmuma 2009/986/ES 4. panta 2. punkta c) apakšpunktu Komisijas Lauksaimniecības un lauku attīstības ģenerāldirektorāta tīmekļa vietnē, kā arī Eiropas Savienības Oficiālajā Vēstnesī
                   (2) tika publicēts uzaicinājums iesniegt pieteikumus. Pamatojoties uz minētajiem pieteikumiem un ievērojot prasību vākt, apstrādāt un publicēt attiecīgos personas datus atbilstīgi noteikumiem Eiropas Parlamenta un Padomes 2000. gada 18. decembra Regulā (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (3), Komisijas pienākums ir izraudzīties ekspertu grupas locekļus no piemērota profila speciālistu vidus,

         IR NOLĒMUSI ŠĀDI.
   1. pants
   1.   Turpmāk minētie kandidāti tiek iecelti par ekspertu grupas pastāvīgajiem locekļiem uz atjaunojamu trīs gadu pilnvaru termiņu, sākot ar pieņemšanas dienu:

               —

                  Saida Barnat

               —

                  Margherita Caroli

               —

                  Bela Franchini

               —

                  Victoria Anna Kovacs

               —

                  Athena Linos

               —

                  Charles Fergus Lowe

               —

                  Mario Mazzocchi

               —

                  Bent Egberg Mikkelsen

               —

                  Loes Neven

               —

                  Martine Padilla

         2.   Turpmāk minētie kandidāti tiek iecelti par ekspertu grupas locekļu aizstājējiem uz atjaunojamu trīs gadu pilnvaru termiņu, sākot ar pieņemšanas dienu:

               —

                  Alessandra Bordoni

               —

                  Michele Cecchini

               —

                  Inken Birte Christoph

               —

                  Piero Ferrari

               —

                  Susana González Manzano

               —

                  Michael Kenneth Heasman

               —

                  Vaios Karathanos

               —

                  Chrystalleni Lazarou

               —

                  Yannis Manios

               —

                  Timothy (Tim) Marsch

               —

                  Morten Kromann Nielsen

               —

                  Andrea Pezzana

               —

                  Ana Isabel Rito

               —

                  Aileen Robertson

               —

                  Inge Tetens

               —

                  Antonia Trichopoulou

         2. pants
   Šis lēmums stājas spēkā tā pieņemšanas dienā, un to piemēro līdz 2014. gada 31. decembrim.

      Briselē, 2011. gada 29. novembrī

            Komisijas vārdā –

            Komisijas loceklis

         Dacian CIOLOȘ

      (1)  OV L 338, 19.12.2009., 99. lpp.

      (2)  OV C 296, 30.10.2010., 25. lpp.

      (3)  OV L 8, 12.1.2001., 1. lpp.


title: Komisijas Lēmums (1987. gada 28. aprīlis) par to Amerikas Savienoto Valstu uzņēmumu sarakstu, no kuriem ir atļauts svaigas gaļas imports Kopienā

text:
Svarīgs juridisks paziņojums

|

31987D0257

Oficiālais Vēstnesis L 121 , 09/05/1987 Lpp. 0046 - 0049 Speciālizdevums somu valodā: Nodaļa 3 Sējums 23 Lpp. 0131  Speciālizdevums zviedru valodā: Nodaļa 3 Sējums 23 Lpp. 0131

		Komisijas Lēmums(1987. gada 28. aprīlis)par to Amerikas Savienoto Valstu uzņēmumu sarakstu, no kuriem ir atļauts svaigas gaļas imports Kopienā(87/257/EEK)EIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, importējot liellopus, cūkas un svaigu gaļu no trešām valstīm [1], kurā jaunākie grozījumi izdarīti ar Direktīvu 87/64/EEK [2], un jo īpaši tās 4. panta 1. punktu un 18. panta 1. punktu,tā kā trešo valstu uzņēmumiem nevar atļaut eksportēt svaigu gaļu, ja tie neatbilst Direktīvā 72/462/EEK noteiktajiem vispārīgajiem un īpašajiem nosacījumiem;tā kā Amerikas Savienotās Valstis saskaņā ar Direktīvas 72/462/EEK 4. panta 3. punktu ir nosūtījušas to uzņēmumu sarakstu, kuriem ir atļauts veikt eksportu uz Kopienu;tā kā, pamatojoties uz pirmo pārbaudi, neviens uzņēmums netika novērtēts apmierinoši un Komisijas Lēmums 86/189/EEK [3] Kopienas līmenī aizliedza dalībvalstīm importēt svaigu gaļu no Amerikas Savienoto Valstu uzņēmumiem, tomēr tām dalībvalstīm, kuru tiesību akti to pieļauj, ļaujot septiņus mēnešus nepārtraukt esošās tirdzniecības plūsmas ar Amerikas Savienoto Valstu iestāžu ieteiktajiem uzņēmumiem;tā kā pēc atkārtotas uzņēmumu pārbaudes pārejas pasākumi ar Komisijas Lēmumu 87/134/EEK [4] tika pagarināti līdz 1987. gada 29. aprīlim atbilstoši dienai, kad stājas spēkā grozītie Kopienas noteikumi; tā kā 1987. gada 22. maijs ir pēdējais termiņš gaļas ievešanai Kopienā no šiem uzņēmumiem;tā kā papildu pārbaude, kura veikta saskaņā ar Direktīvas 72/462/EEK 5. pantu un 2. panta 1. punktu Komisijas 1986. gada 11. septembra Lēmumā 86/474/EEK par to, kā īstenot pārbaudes uz vietas, kas jāveic attiecībā uz liellopu un cūku, kā arī svaigas gaļas importu no trešām valstīm [5], liecina, ka higiēnas standarti dažos uzņēmumos ir uzlabojušies un tādēļ tos var uzskatīt par apmierinošiem;tā kā tādēļ tos var iekļaut sākotnējā to uzņēmumu sarakstā, kam ir atļauts veikt eksportu uz Kopienu;tā kā pārējie Amerikas Savienoto Valstu ieteiktie uzņēmumi ir atkārtoti jāpārbauda, pamatojoties uz papildu informāciju par to higiēnas standartiem un spēju ātri pielāgoties Kopienas tiesību aktiem;tā kā, lai izvairītos no pēkšņas tirdzniecības plūsmu pārtraukšanas, šiem uzņēmumiem no 1987. gada 29. aprīļa uz laiku var atļaut veikt svaigas gaļas eksportu uz tām dalībvalstīm, kas ir gatavas to pieņemt;tā kā tādēļ būs jāpārskata un vajadzības gadījumā jāgroza šis Lēmums, ņemot vērā šajā sakarā veiktos pasākumus un īstenotos uzlabojumus;tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,IR PIEŅĒMUSI ŠO LĒMUMU.1. pants1. Šā lēmuma pielikumā minētie Amerikas Savienoto Valstu uzņēmumi tiek apstiprināti svaigas gaļas importam Kopienā saskaņā ar minēto pielikumu.2. Uz importu no pielikumā uzskaitītajiem uzņēmumiem joprojām attiecas citur paredzētie Kopienas veterinārie noteikumi.2. pantsPēc 1987. gada 29. aprīļa līdz 1987. gada 31. decembrim, neierobežojot Lēmuma 86/189/EEK noteikumus, dalībvalstis var atļaut veikt svaigas gaļas importu no uzņēmumiem, kas minēti sarakstā, kuru Komisija nosūtīs dalībvalstīm.3. pantsDalībvalstis aizliedz svaigas gaļas importu no uzņēmumiem, kas nav minēti 1. vai 2. pantā.4. pantsŠo lēmumu pārskatīs un vajadzības gadījumā grozīs līdz 1987. gada 31. decembrim.5. pantsŠis lēmums ir adresēts dalībvalstīm.Briselē, 1987. gada 28. aprīlīKomisijas vārdā —priekšsēdētāja vietnieksFrans Andriessen[1] OV L 302, 31.12.1972., 28. lpp.[2] OV L 34, 5.2.1987., 52. lpp.[3] OV L 140, 27.5.1986., 30. lpp.[4] OV L 51, 20.2.1987., 55. lpp.[5] OV L 279, 30.9.1986., 55. lpp.--------------------------------------------------PIELIKUMSUZŅĒMUMU SARAKSTSApstiprinājuma Nr. | Uzņēmums/Adrese | Kategorija |SL | CP | CS | B | S/G | P | SP | SR |1-30 | New Orleans Inspection Service Inc., New Orleans, LA | | | × | | | | | |1-113 | US Cold Storage, Philadelphia, PA | | | × | | | | | |1-149 | C W Storage, Albany, NY | | | × | | | | | |1-162 | Americold, Fogelsville, PA | | | × | | | | | |1-183 | Blue Grass Inspection Service, Philadelphia, PA | | | × | | | | | |1-195 | Rosenberger's Cold Storage Inc., Hatfield, PA | | | × | | | | | |1-305 | Georgia Ports Authority, Savannah, GA | | | × | | | | | |1-320 | South Carolina State Ports Authority, North Charleston, SC | | | × | | | | | |1-333 | Diamond Distribution Center, Newark, DE | | | × | | | | | |1-335 | Service Cold Storage, Miami, FL | | | × | | | | | |1-346 | Primliks, Miami, FL | | | × | | | | | |382G | Smithfield Packing Co., Norfolk, VA | | | × | | | | | |413 | Lundy Packing, Clinton, NC | × | × | | | | × | | |511 | Rocco Further Processing, Timberville, VA | × | × | | | × | | | |553 | Standard Meat Co., Forth Worth, TX | | × | | × | | | | |589 | United Beef Co. Inc., Boston, MA | | × | | × | | | | |E-713 | Central Nebraska Packing Inc., North Platte, NE | × | × | | | | | × | |1198 | Omaha Steaks International Inc., Omaha, NE | | × | | × | | × | | |2444 | Strauss Bros Packing Co. Inc., Hales Corners, WI | × | × | | × | | | | |3001 | Capitol Cold Storage, San Antonia, TX | | | × | | | | | |3056 | Termicol Inc., Wallula, WA | | | × | | | | | |3131 | Worthington Freezer Warehouse Company, Worthington, MN | | | × | | | | | |3136 | Fairmont Refrigerated Service Co., Fairmont, MN | | | × | | | | | |3149 | L & B Corporation, Des Moines, IA | | | × | | | | | |3150 | Beatrice Cold Storage Warehouse, Denver, CO | | | × | | | | | |3158 | Freezer Services Inc., Amarillo, TX | | | × | | | | | |3161 | United Monument Refrigeration Service, Indianapolis, IN | | | × | | | | | |3164 | Americold Corporation, Boston, MA | | | × | | | | | |3170 | Logansport Refrig Services, Logansport, IN | | | × | | | | | |3190 | American Freezer Services Inc., Fremont, NE | | | × | | | | | |3198 | L & B Corporation, Denison, IA | | | × | | | | | |3215 | Napoleon Warehouse Inc., Napoleon, OH | | | × | | | | | |3216 | Freezer Services Inc. of Texas, Garden City, KS | | | × | | | | | |3229 | Iowa Beef Processors Inc., Emporia, KS | | | × | | | | | |3245 | United Refrigerated Services, Marshall, MO | | | × | | | | | |3256 | Nobel Inc., Denver, CO | | | × | | | | | |3261 | Rosenberger's Cold Storage Inc., Hatfield, PA | | | × | | | | | |3273 | Central Nebraska Packing Inc., North Platte, NE | | | × | | | | | |3338 | Millard Warehouse, Iowa City, IA | | | × | | | | | |3363 | Millard Warehouse (L & B Corp), Friona, TX | | | × | | | | | |3396 | Americold, Bettendorf, IA | | | × | | | | | |3398 | Millard Warehouse, Grand Island, NE | | | × | | | | | |3407 | Bell Cold Storage, St Paul, MN | | | × | | | | | |3475 | Atlas Warehouse Cold Storage, Green Bay, WI | | | × | | | | | |3512 | Inland Storage Dist Center, Kansas City, KS | | | × | | | | | |3552 | Cloverleaf Cold Storage Co. (No 2), Sioux City, IA | | | × | | | | | |3562 | L & B Corporation, Lincoln, NE | | | × | | | | | |3610 | Millard Cold Storage, Dodge City, KS | | | × | | | | | |3688 | Newport St Paul Cold Storage, Newport, MN | | | × | | | | | |3722 | Des Moines Cold Storage Co. Inc., Des Moines, IA | | | × | | | | | |3738 | Artesian Ice and Cold Storage Co., St Joseph, MO | | | × | | | | | |3747 | Nordic Warehouses Inc., Benson, NC | | | × | | | | | |3748 | Sioux City Cold Storage, Sioux City, IA | | | × | | | | | |3854 | Merchants Refrigerating Co., Vinita Park, MO | | | × | | | | | |3860 | Central Storage and Warehouse Inc., Eau Claire, WI | | | × | | | | | |3871 | York Cold Storage Co., York, NE | | | × | | | | | |3910 | United States Cold Storage, East Peoria, IL | | | × | | | | | |3935 | Millard Warehouse, Omaha, NE | | | × | | | | | |3942 | Wilkerson Cold Storage, Lubbock, TX | | | × | | | | | |E-4816 | Great Western Meat Co., Morton, TX | × | × | | | | | × | |6543 | Savannah Cold Storage, Savannah, GA | | | × | | | | | |E-8861 | Amfran Packing Co., Plainfield, CT | × | × | | | | | × | |8904 | Bell Cold Storage, St Paul, MN | | | × | | | | | |E-9910 | Cavalier Export Co., Evington, VA | × | × | | | | | × | |--------------------------------------------------


title: 2010/480/KĀDP: Politikas un drošības komitejas Lēmums EUMM Georgia/1/2010 ( 2010. gada 3. septembris ), ar ko pagarina Eiropas Savienības Pārraudzības misijas Gruzijā ( EUMM Georgia ) vadītāja pilnvaru termiņu

text:
               4.9.2010

               LV

               Eiropas Savienības Oficiālais Vēstnesis

               L 234/16

         POLITIKAS UN DROŠĪBAS KOMITEJAS LĒMUMS EUMM Georgia/1/2010
   (2010. gada 3. septembris),
   ar ko pagarina Eiropas Savienības Pārraudzības misijas Gruzijā (EUMM Georgia) vadītāja pilnvaru termiņu
   (2010/480/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Vienoto rīcību 2008/736/KĀDP (2008. gada 15. septembris) par Eiropas Savienības Pārraudzības misiju Gruzijā, EUMM Georgia
       (1) un jo īpaši tās 10. panta 1. punktu,
   tā kā:

               (1)

               Ar Vienotās rīcības 2008/736/KĀDP 10. panta 1. punktu Padome pilnvaroja Politikas un drošības komiteju (turpmāk “PDK”) saskaņā ar Līguma 38. pantu pieņemt attiecīgus lēmumus, lai politiski kontrolētu un stratēģiski vadītu Eiropas Savienības Pārraudzības misiju Gruzijā, EUMM Georgia (turpmāk “EUMM Georgia”), tostarp pieņemt lēmumu par misijas vadītāja iecelšanu.

               (2)

               Pēc ģenerālsekretāra/Augstā pārstāvja ierosinājuma PDK 2008. gada 16. septembrī ar Lēmumu EUMM/1/2008 (2) par EUMM Georgia misijas vadītāju līdz 2009. gada 15. septembrim iecēla Hansjörg HABER kungu.

               (3)

               Pēc ģenerālsekretāra/Augstā pārstāvja ierosinājuma PDK 2009. gada 31. jūlijā pieņēma Lēmumu EUMM Georgia/1/2009 (3), ar ko Hansjörg HABER kunga kā EUMM Georgia misijas vadītāja pilnvaru termiņu pagarināja līdz 2010. gada 15. septembrim.

               (4)

               Savienības Augstā pārstāve ārlietās un drošības politikas jautājumos 2010. gada 30. jūnijā ierosināja Politikas un drošības komitejai pagarināt EUMM Georgia misijas vadītāja Hansjörg HABER kunga pilnvaru termiņu vēl uz gadu, proti, līdz 2011. gada 15. septembrim,

         IR PIEŅĒMUSI ŠO LĒMUMU.
   1. pants
   Ar šo Eiropas Savienības Pārraudzības misijas Gruzijā, EUMM Georgia misijas vadītāja Hansjörg HABER kunga pilnvaru termiņš tiek pagarināts līdz 2011. gada 15. septembrim.
   2. pants
   Šis lēmums stājas spēkā tā pieņemšanas dienā.

      Briselē, 2010. gada 3. septembrī

            Politikas un drošības komitejas vārdā –

            priekšsēdētājs

         W. STEVENS

      (1)  OV L 248, 17.9.2008., 26. lpp.

      (2)  OV L 319, 29.11.2008., 79. lpp.

      (3)  OV L 214, 19.8.2009., 40. lpp.


title: Padomes lēmums (1998. gada 9. marts) par Apvienoto Nāciju Organizācijas Konvencijas cīņai ar pārtuksnešošanos valstīs, kuras nopietni skāris sausums un/vai pārtuksnešošanās, īpaši Āfrikā, noslēgšanu Eiropas Kopienas vārdā

text:
Svarīgs juridisks paziņojums

|

31998D0216

Oficiālais Vēstnesis L 083 , 19/03/1998 Lpp. 0001 - 0002

		Padomes lēmums(1998. gada 9. marts)par Apvienoto Nāciju Organizācijas Konvencijas cīņai ar pārtuksnešošanos valstīs, kuras nopietni skāris sausums un/vai pārtuksnešošanās, īpaši Āfrikā, noslēgšanu Eiropas Kopienas vārdā(98/216/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 130.r panta 4. punktu un 130.y pantu, saistībā ar 228. panta 2. punkta pirmo teikumu un 3. punkta pirmo daļu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],tā kā Komisija Kopienas vārdā piedalās sarunās par starptautiskas konvencijas sagatavošanu cīņai ar pārtuksnešošanos saskaņā ar tai piešķirto Padomes mandātu;tā kā minēto Konvenciju parakstīja Kopienas vārdā Parīzē 1994. gada 14. oktobrī;tā kā minētās Konvencijas mērķis ir cīņa ar pārtuksnešošanos un sausuma seku mazināšana tajās valstīs, kuras ir pārcietušas nopietnu sausumu un/vai pārtuksnešošanos, jo īpaši Āfrikā, efektīvi darbojoties visos līmeņos, ar starptautiskās sadarbības un partnerattiecību nolīgumu atbalstu, integrētas pieejas sistēmā nolūkā veicināt noturīgu attīstību skartajās teritorijās;tā kā pārtuksnešošanās ir nopietna vides problēma, ko izraisa fizikālu, bioloģisku, politisku, kulturālu un ekonomisku faktoru mijiedarbības komplekss;tā kā Kopiena ir pieņēmusi pasākumus, iekļaujot tiesību aktus, un atbalsta iniciatīvas tajās sfērās, ko reglamentē Konvencija, un tās uzdevums ir apstiprināt un atbalstīt tās saistības šajā jomā starptautiskā līmenī;tā kā Kopienas vides politika veicina starptautiska līmeņa pasākumus, kas paredzēti, lai risinātu reģionālas vai globālas vides problēmas, iekļaujot pārtuksnešošanos;tā kā Kopienas sadarbības attīstības politika veicina noturīgu ekonomisko un sociālo attīstību jaunattīstības valstīs, jo īpaši visatpalikušākajās, un nabadzības novēršanu, bet divus no mērķiem cenšas sasniegt arī ar šo Konvenciju;tā kā Konvencija iekļauj noteikumus, lai palīdzētu izveidot vides aizsardzības iniciatīvas un tādā veidā cīnītos ar pārtuksnešošanos Vidusjūras ziemeļos; tā kā tādēļ šādi pasākumi palīdzēs risināt reģionālas vides problēmas;tā kā Kopienas zinātniskās un tehnoloģiskās pētniecības politika sniedz nozīmīgu ieguldījumu vides aizsardzībā un cīņā ar pārtuksnešošanos, jo īpaši ar konkrētām zinātniskās un tenoloģiskās sadarbības programmām ar trešām valstīm, kā arī Vides un klimata programmas globālo izmaiņu pasākumu starpniecību;tā kā Konvencijas noslēgšanas faktu var ņemt vērā, pieņemot turpmākos pasākumus saistībā ar īpašām iniciatīvām ekonomikas un sociālās jomas attīstībā;tā kā Kopiena un dalībvalstis atbilstoši savas kompetences jomām sadarbojas ar trešām valstīm un attiecīgām starptautiskām organizācijām;tā kā visas dalībvalstis ir jau noslēgušas Konvenciju, deponējot savus ratifikācijas dokumentus;tā kā Konvencijas noslēgšana Kopienas vārdā palīdzēs sasniegt mērķus, kas noteikti Līguma 130.a, 130.b., 130.u pantā,IR PIEŅĒMUSI ŠO LĒMUMU.1. pantsAr šo Kopienas vārdā ir apstiprināta Apvienoto Nāciju Organizācijas Konvencija cīņai ar pārtuksnešošanos tajās valstīs, kas pārcietušas nopietnu sausumu un/vai pārtuksnešošanos, jo īpaši Āfrikā.Konvencijas pilns teksts un kompetences deklarācija, kas paredzēta Konvencijas 34. panta 2. un 3. punktā, ir pievienota šim lēmumam.2. pantsPadomes priekšsēdētājs ar šo ir pilnvarots izraudzīties personu vai personas, kas ir pilnvarotas deponēt Konvencijas ratificēšanas dokumentus Apvienoto Nāciju Organizācijas ģenerālsekretāram saskaņā ar Konvencijas 34. pantu.Šī persona vai šīs personas tajā pašā laikā deponē kompetences deklarāciju, kas pievienota šim lēmumam.3. pantsNostāju, kas Kopienai jāpieņem Pušu konferencē, ja minētā struktūra ir sasaukta pieņemt lēmumus, kuriem ir tiesiskas sekas, pieņem Padome ar kvalificētu balsu vairākumu pēc Komisijas priekšlikuma.Ja rodas ar Kopienas pilnvarām saistīti jautājumi, Kopienu Pušu konferencē pārstāv Komisija.4. pantsŠo lēmumu publicē Eiropas Kopienu Oficiālajā Vēstnesī.Briselē, 1998. gada 9. martāPadomes vārdā —priekšsēdētājsG. Brown[1] OV C 299, 30.9.1997., 1. lpp.[2] OV C 339, 10.11.1997.--------------------------------------------------